20.09.2019. - 15:27\nPolovina stranih fudbalera u svlačionici crveno-belih neće imati pravo nastupa u Humskoj. Ko su igrači Crvene zvezde...\nSa "Alijanc arene" pravo u Humsku, na stadion Partizana.\nFudbalere Crvene zvezde četiri dana posle poraza od Bajerna na startu Lige šampiona očekuje novi izazov - 161. "večiti derbi" na stadionu najvećeg rivala.\nPoraz od tri gola razlike u Minhenu nije najsrećnija uvertira za tako važnu utakmicu na putu ka odbrani titule prvaka, tim pre što crveno-beli imaju dve pobede u Humskoj od maja 2007. i 130. derbija, ali izabranici trenera Vladana Milojevića nemaju razloga da budu demoralisani, naprotiv.\nImali su dobre periode igre, odličnu šansu za 1:1 i potom primili dva gola u poslednjih deset minuta, zbog čega je utisak o gostovanju bavarskom gigantu ostao znatno lošiji. Crveno-beli bi utakmicu u Minhenu morali da posmatraju - kao lekciju iz koje može mnogo da se nauči, a derbi u Humskoj koji sledi kao nešto sasvim drugačije - izazov za koji su više nego spremni!\nAko je Bajern bio preveliki zalogaj za šampiona Srbije, Partizan ne bi smeo da bude.\nCrvenoj zvezdi kao šampionu s pravom pripada uloga favorita, zbog odnosa snaga dva kluba i samih sastava sa kojima računaju Milojević i njegov kolega Savo Milošević.\nMeđutim, dok Milošević ne mora da bira strance za prvi od najmanje tri derbija ove sezone, jer ih crno-beli ukupno imaju četiri, Milojević će do nedelje popodne morati da se odredi i izabere postavu u kojoj neće biti mesta za polovinu inostranih fudbalera iz svlačionice crveno-belih.\nOdlukom Fudbalskog saveza Srbije, od ove sezone treneri smeju da uvrste četvoricu stranaca u protokol za meč Superlige, tako da se strateg branioca titule nalazi u nezgodnoj poziciji.\nMilojevićev izbor igrača mogao bi da odredi i formaciju u kojoj će crveno-beli istrčati u nedelju od 18 časova uz direktan prenos na TV Arenasport, i obratno. Da li će Crvena zvezda igrati sa jednim ili dvojicom defanzivnih vezista, jednim ili dvojicom napadača, odluke su koje če uticati i na izbor kvarteta stranaca.\nIsto tako od izbora stranaca zavisiće i koji domaći igrači će biti u timu, a koji među gledaocima.\nPovreda Milana Rodića "ugurala" je Žandera među startere protiv Bajerna, a od prvog minuta igrali su Marko Marin, Hoze Alberto Kanjas, Mateo Garsija i Radživ van La Para, dok je Ričmond Boaći ušao u drugom poluvremenu.\nTu su još novajlija Tomane i povratnik u tim, El Fardu Ben, koji nije realizovao letošnji transfer. Od njih osmorice, četvorica će morati da propuste predstojeće izdanje najveće utakmice srpskog fudbala.\nSigurno je da to neće biti najbolji igrač tima, "desetka" Marin, verovatno ni iskusni španski vezista Kanjas, dok za ostala dva mesta vlada oštra konkurencija, dodatno pojačana Rodićevom povredom.\nUkoliko Žander ponovo bude na levom beku, onda će defanzivna linija biti kao protiv Bajerna - sa Markom Gobeljićem desno, Milošem Degenekom i Nemanjom Milunovićem u sredini, dok bi "napred" ostalo samo jedno slobodno mesto.\nOpcija za Milojevića je prebacivanje Gobeljića na levi bok, što je ovaj univerzalac takođe pokrivao od dolaska iz Napretka pre dve godine i nastup sa Degenekom ili Radovanom Pankovom na desnom beku.\nU tom slučaju, ako Marin i Kanjas ostaju "zakucani" na svojim pozicijama, ostala bi dva slobodna mesta u navali šampiona za gostovanje najvećem rivalu, za koja bi se borila petorica igrača: Garsija, Van La Para, Boaći, Ben i Tomane.\nOd aktuelnih fudbalera Crvene zvezde, samo je Boaći postizao gol na "JNA" (i to u dva navrata za remije 1:1), što ga uz jedan pogodak na "Rajku Mitiću" čini najboljim strelcem u derbijima u timu. Aleksa Vukanović, Milan Pavkov i Ben postigli su po jedan gol.\nKo god da bude igrao, očekivaće se pobeda i nastavak maksimalnog učinka u domaćem prvenstvu. Predstojeći 161. "večiti derbi" je u nedelju od 18 časova, uz prenos na TV Arena Sport.


Radio Tivat | Traže se hraniteljske porodice za dvije djevojčice iz doma u Bijeloj\n30 авг Traže se hraniteljske porodice za dvije djevojčice iz doma u Bijeloj\nPosted at 07:30h in Vijesti\tby\tDragan Popadic\nU Dječijem domu “Mladost” u Bijeloj zbrinute su dvije dvogodišnjakinje, saznaje Pobjeda, i za njih se traži adekvatan smještaj.\nZakon o socijalnoj i dječjoj zaštiti ne dozvoljava da djeca ispod tri godine budu smještena u domove, osim u izuzetnim situacijama, odnosno u slučajevima kada je neophodan urgentni smještaj, po kom osnovu su dvije dvogodišnjakinje i zbrinute u ovoj ustanovi.\nNove stanarke doma, dvogodišnjakinje koje su hitno smještene u ovu ustanovu, kako vjeruje direktor Doma Vladimir Delić, neće se dugo zadržati i ističe da je “pitanje momenta kada će se pronaći hraniteljska porodica i za njih”.\n“Kod nas su na urgentnom smještaju dok se ne pronađe drugi smještaj. Radimo na tome da se izmjeste iz doma, u saradnji sa centrima za socijalni rad”, rekao je on.\nDelić ističe da se zakonska regulativa u ovim slučajevima poštuje i ponavlja da zakon dozvoljava smještaj u domu djece mlađe od tri godine u urgentnim situacijama.


Nato Blog - Montenegrin Foreign Investors Council\nStabilnost, sigurnost, definisana pravila, predvidljivost - u ekonomskom, političkom, i/ili bezbjedonosnom smislu - najatraktivniji su pojmovi za ozbiljne investitore, lokalne ali možda još i značajniji za strane investitore koji treba da donesu odluku gdje svoj kapital da ulože. U prvi mah, ekonomski parametri izgledaju najvažniji za odabir investicione destinacije, ali se često zaboravi napomenuti da su faktori bezbjednosti i sigurnosti uglavnom eliminacioni preduslovi koji definišu da li je neka zemlja cialis : generiques uopšte „u igri“ ili se nalazi ispod investicionog radara.\nKao predsjednik Savjeta stranih investitora mogu u ime članova Savjeta reći da vjerujemo da je Crna Gora dobar izbor kao investiciona destinacija i to upravo imajući u vidu činjenicu da ubrzano napreduje u procesu pristupanja EU i NATO, što će, nadamo se, obezbijediti dugoročnu stabilnost i bezbjednost, ali i donijeti niz ekonomskih benefita, uz pozitivan uticaj na poslovnu klimu. S druge strane, izvjesno članstvo, prvenstveno u NATO, ovo naše mišljenje će dodatno učvrstiti, dok bi eventualno drugačiji scenario mogao zabrinuti poslovnu zajednicu i preusmjeriti investicije u druge zemlje.\nTo svakako ne znači da vjerujem da će se svi problemi, neki od njih vrlo ozbiljni, koje kao Savjet godinama iznosimo, „preko noći“ riješiti i da će u Crnoj Gori nastati blagostanje dan nakon članstva. Postoji toliko prostora za unaprijeđenje poslovnog ambijenta i toliko „vrućih“ tema koje zahtijevaju urgentno rješavanje, ali iskreno vjerujem da biti članica NATO alijanse može jedino pomoći, tj dodatno obavezati Crnu Goru da uvodi i poštuje savremene načine poslovanja što će se direktno odraziti na postojeću biznis zajednicu, ali i na privlačenje drugih priznatih kompanija. Zato ne čude iskustva drugih zemalja koja govore u prilog direktnoj vezi između članstva u NATO i povećanja priliva stranih investicija u godinama koje slijede.\nKoliko će Crna Gora imati benefita od integracija na svim poljima i koliko brzo će ti benefiti biti vidljivi građanima, svakako zavisi od kapaciteta države da prihvati, primijeni, nauči da iskoristi mogućnosti koje joj se otvaraju. Svakako da postoji važan segment koji NATO nudi svojim članicama, a koji se odnosi na učešće na tenderima, proizvodnju određenih proizvoda za njihove potrebe, ponude turističkih kapaciteta, itd. ali nisam siguran koliko je crnogorska privreda u ovom trenutku u mogućnosti da se svojim ponudama „izbori“ na tim tenderima i u tom dijelu će edukacija privrednika biti od izuzetne koristi. S druge strane, te mogućnosti se otvaraju na dugi rok i čak i eventulani manji projekti mogu da se vrlo pozitivno odraze na ekonomski ambijent.\nDa zaključim, iako dolazim iz Austrije, vrlo uređene i uspješne zemlje i pored toga što nije članica NATO, mišljenja sam da u slučaju Crne Gore, zemlje na Balkanu koja još uvijek nije u Evropskoj uniji, koja po mom mišljenju nije u mogućnosti da ima privilegiju „neutralnosti“ jer danas to malo ko može, ovo članstvo je posebno važno.


Beč pomaže muzičare sa 250 hiljada evra - Eurocomm-PR\nKulturno odeljenje Grada Beča podržalo je Muzički fond Austrije sa 250 hiljada evra i time omogućilo dodatno finansiranje mladih muzičara.\nZbog krize izazvane pandemijom koronavirusa muzičari i muzičke produkcije morale su da otkažu ili odgode mnoge koncerte, čime se dodatno pogoršao već težak položaj u kome se nalaze. Tržište se sve više razvija u pravcu digitalne eksploatacije. Pored albuma kao umetničkog koncepta, digitalno objavljene pesme i takozvani „bundles“ postaju sve značajniji. Muzički fond Austrije je na ovaj trend već odgovorio probnim testiranjem za „finansiranje po titlovima“.\nU okviru dva konkursa za muzičke fondove koji se ove godine održavaju biće ponuđeno „finansiranje albuma“ i „finansiranje po naslovima“ kako bi se išlo u korak sa razvojem muzičkog tržišta u smeru digitalne eksploatacije. Budući da ove formate koriste mladi bečki muzičari koji po pravilu nemaju dovoljno finansijskih sredstava za profesionalnu produkciju, obično postoji potreba za finansiranjem, rečeno je u tekstu bečkog opštinskog veća. Sredstva koja Beča dodeljuje u iznosu od 250 hiljada evra omogućavaju nastavak i intenziviranje ove vrste finansiranja. Savezno ministarstvo umetnosti, kulture, javne službe i sporta je još u maju ove godine povećalo finansiranje austrijskog muzičkog fonda sa 420 hiljada na milion evra. Uz finansiranje Grada Beča i doprinose ostalih sponzora Muzičkog fonda, fond trenutno raspolaže sa 1,62 miliona evra.\nTo znači povećanje budžeta za 70 odsto u odnosu na prethodnu godinu. Pored nastavka „finansiranja po naslovima“ prvi put će biti sproveden pilot projekat za dodelu marketinških sredstava kako bi subvencionisane muzičke produkcije postale vidljivije za ciljne grupe. „Ove dodatne ponude za finansiranje vrlo su važan korak u strategiji naših aktivnosti finansiranja i ključne su za održavanje kreativne i muzičke lokacije kao i kulturne raznovrsnosti“, izjavio je direktor muzičkog fonda Hari Fuks.


NA PRAVI NAČIN POMOĆI ZAJEDNICI - Glas Podrinja\nPREDSTAVLjEN NACIONALNI KONKURS ZA ZELENE BIZNIS IDEJE\nNA PRAVI NAČIN POMOĆI ZAJEDNICI\nČetvrtu godinu zaredom Trag fondacija, zajedno sa partnerima Fondacijom Rokfeler (RBF) i Erste Bankom organizuju Nacionalni forum za zelene ideje, koji je nakon svečanog otvaranja u Beogradu, prošlog ponedeljka predstavljen je i u Šapcu. Konkurs je pokrenut sa idejom da prepozna i pruži podršku inovativnim projektima zasnovanim na principima održivog razvoja koji mogu da ostvare značajan društveni, ekološki i ekonomski uticaj u lokalnim zajednicama, uz istovremenu zaštitu životne sredine.\nPojedinci, udruženja i mala preduzeća, kao i preduzetnici mogu se prijaviti na konkurs koji će trajati do 2. maja, a tri ideje sa najvećim potencijalom za unapređenje kvaliteta života društvene zajednice, biće nagrađene sa po 5.000 dolara. Dodatna podrška u vidu konsultacija i mentorstva ima za cilj da omogući da ove ideje postanu konkurentne na tržištu, kao i da budu održive na duži vremenski period.\n„Kroz prethodne tri godine prepoznali smo i finansijski podržali devet ekoloških poslovnih ideja. Dosadašnji primeri pokazali su da finansijska podrška nije bila najbitniji deo ovog programa, već su konsultacije, mentorstva i razmena dobrih primera iz prakse pomogli da dosadašnji projekti budu održivi. Nagrađene održive biznis ideje su pravni način da se pomogne svojoj lokalnoj zajednici, ali i da se inspirišu drugi pojedinci i udruženja kako bi dali svoj doprinos povezivanju održivog razvoja i poslovanja“,obratila se prisutnima u ime organizatora Dragica Reljanović iz Trag fondacije.\n„Konkurs podstiče stvaranje nove generacije socijalnih preduzetnika i poslovanja koje je u skladu sa principima održivog razvoja. Osim finansijskog pružanja podrške mentori pomažu učesnicima kroz savetovanje i davanje stručnih konsultacija“, izjavio je Vladimir Todorović, ekspert za društveno preduzetništvo i eksterne komunikacije Erste Banke.\nPopunjen prijavni formular neophodno je poslati do 2. maja 2016. godine do 17 časova, elektronskim putem na adresu:


Rusija-NATO-EU: Ne potcjenjujte Moskvu\nKriza u Gruziji je dovela u pitanje ne samo stabilnost prostora uz Kaspijsko more, već i budućnost evropsko-američkih donosa sa Moskvom. Sa krizom, ukazuju se svi nedostaci dosadašnje politike EU i NATO prema državama u vlastitom i ruskom susjedstvu, koje odavno već traže širi pristup evropskom demokratskom prostoru i NATO sigurnosnom programu...\nEvropljani još od unutar-gruzijskih sukoba ranih devedesetih uporno ponavljaju kako su Južna Osetija i Abhazija neodvojivi dio Gruzije, države kojoj je Brisel namijenio značajnu ulogu unutar političkog programa razvijanja dobrosusjedstva. Kao što je to slučaj i sa Ukrajinom, ne otvarajući prostor za prespektivu pridruživanja i članstva u EU, Brisel nastoji oko ujedinjene Evrope načiniti politički i sigurnosni prostor «dobrih i pouzdanih susjeda».\nTo im u ovom slučaaju ne plazi za rukom. Prodor ruskih snaga i okupacija dijela Gruzije, a termin «okupacija» koriste i EU i NATO, dovela je u pitanje ne samo cjelovitost gruzijske teritorije, već i budućnost evropsko- ruskih odnosa. Naime,gruzijski susjedi upozoravaju da nakon Južne Osetije i Abhazije, na red mogu doći Transnjestrija i pobunjena oblast Moldove, gdje su stacionirale trupe koje u Moskvi zovu mirotvorim.\nIz Evropskog parlamenta upozoravajuda je potrebno sve učiniti kako bi bio spriječen domino efekat: ako Rusija destabilizuje Gruziju, na red će doći Ukrajina i Azerbejdžan.\nEvropljani za sada apeluju na Moskvu da se pridržava mirovnog planu, a iz NATO-a saopštavaju da Savez zamrzava komunikacijske kanale sa Rusijom. Prije dva, tri dana u Briselu je američka državna tajnica Condoleezza Rice, je poručila Rusiji da NATO neće praviti razliku između sudbina onih koji sada jesu u NATO i onih koji tu još nisu, a žarko bi željeli biti, kao što je to slučaj sa Gruzijom i Ukrajinom:\n"Ova alijansa, NATO savez, nakon završetka hladnog rata i raspada Sovjetskog saveza, te stvarajući slobodnu i mirnu Evropu, neće dozvoliti da se u Evropi povlače nove linije, linije između onih koji su imali sreću da se nađu unutar trans-atlantskih struktura, i onih koji žele da se priključe tim strukturama".\nAnalitičari procjenjuju da je Moskva gruzijskom krizom Zapadu pokazala na najmanje tri stvari:\n- bez obzira kako široki i koliko snažni bilo pro-zapadni pokreti u državama ruskog susjedstva, oni ne mogu spriječiti Moskvu da ih osujeti:\n- bez obzira koliko EU i Amerika nastojale da preko Kaspijskog mora osiguraju alternativne rute snabdijevanja naftom, te tako osnaže vlastitu energetsku stabilnost, Rusija je uvijek u mogućnosti da takve namjeru presiječe:\n-Moskva je uputila jasnu poruku ostatku svijeta, posebno «društvu osmorice» da je globalna uloga Rusije potcijenjena i da se tu stvari motraju hitno mijenjati...\nŠto se tiče Evropljana i NATO-a, oni najavljuju hitnu, osnaženu podršku gruzijskim vlastima, ne samo u zbrinjavanju ogromnog boja izbjeglih, već i u političkom približavanju Gruzije Briselu. Za Ukrajinu, da i to spomenemo, za septembar se pripremaju novi sporazumi. I u NATO najavljuju slično, osnivajući za sada NATO-gruzijsku komisiju.\nIpak, u oba briselska štaba ne krije se zebnja da bi zbivanja u i oko Gruzije mogla imati neželjen nastavak, nastavak teško sagledivih posljedica.


Milion knjiga za Srbiju… Da se ovde opet čita kao nekad… | Headliner\nHome»Knjige»Milion knjiga za Srbiju… Da se ovde opet čita kao nekad…\nMilion knjiga za Srbiju… Da se ovde opet čita kao nekad…\nHeadliner.rs / 17/03/2019 /\t0\t/\t301\nUdruženje za kulturu, umetnost i međunarodnu saradnju “Adligat” nastavlja sa projektom poklanjanja publikacija bibliotekama i pojedincima širom Srbije i regiona “Milion knjiga za Srbiju”, što je jedna od najvećih akcija pomoći bibliotekama u istoriji Srbije, saopštili su iz Adligata.\nNovi paketi su spremni za desetak biblioteka, a među njima su i veće donacije za biblioteke u Kumanovu i Nikšiću. Nedavno su poslate knjige za manastir Vaselinje (pored Glamoča), donacija koja treba da pruži značajnu pomoć u organizovanju dopunske nastave srpskog jezika u ovom mestu.\nU prethodnih nekoliko godina poklonjeno je više od pola miliona knjiga koje su otišle u više od 300 institucija. U proteklih godinu dana 10.000 knjiga darovano je za 29 zatvorskih biblioteka, a velike količine kvalitetnih naslova primilo je i 25 bolnica, stacionara i ambulanti širom Srbije, što je organizovano u saradnji sa Srpskim lekarskim društvom.\nU toku je akcija poklanjanja knjiga za 50 škola, a zahvaljujući dosadašnjim akcijama ovog udruženja osnovane su tri seoske školske biblioteke.\nTreba istaći poklone bibliotekama u Trebinju (10.000 knjiga), Tutinu (6.000), Filološkom fakultetu u Banja Luci (2.200) a knjige iz Adligata su dobijali i srpski centri širom sveta – od Ljubljane do Džakarte.\nProjekat podržavaju mnogobrojne institucije među kojima se po broju poklonjenih knjiga ističu SANU, Udruženje književnika Srbije, Narodna biblioteka Srbije, Srpsko književno društvo, Biblioteka “Vlada Aksentijević” iz Obrenovca, Biblioteka “Karlo Bijelicki” iz Sombora kao i izdavači među kojima su naročito velikodušni bili Treći trg, Savremenik, Prosveta i Filip Višnjić.\nTags:AdligatAkcijačitanjeknjigeMilion knjiga za Srbijuprojekatk\nPostajemo malo alergični na reč "uskoro"... E pa Metallica objavljuje novi album - uskoro\nZavršen treći Outhide u Zaječaru… Evo kako je bilo na ovogodišnjem izdanju festivala


Xiaomi patentirao dizajn sa dvije selfi kamere ispod ekrana - BIGportal.ba\n23 Oktobra, 2019 23 Oktobra, 2019 012\nSamsung nije jedini koji radi na dizajnu kamera koje su smeštene ispod ekrana. Xiaomi je prvi nagovestio svoje planove na ovom polju, pre nekoliko meseci, a potom je i Oppo objavio planove u vezi sa istom tehnologijom.\nNajnoviji izveštaj sajta TigerMobiles se sada tiče planova koje kompanije Xiaomi ima na polju in-display kamera tehnologije. Kineskoj kompaniji je 30. septembra odobren patent od strane CNIPA (China National Intellectual Property Administration), a prikazuje dizajn telefona sa dve selfi kamere ispod displeja.\nU svom trenutnom stanju razvoja, tehnologija funkcioniše kroz providni displej, ali proizvođači pokušavaju da pronađu rešenje koje će omogućiti poboljšanje kvaliteta kamere jer opstrukcija displej panela utiče na sliku. Tehnologija sa in-display kamerama je još uvek u razvoju, a očekuje se da će debitovati na telefonima iz donjeg i srednjeg segmenta, pore nego što se ustali na premijum uređajima.


Tumbaković: "Takmičarska, ali i prijateljska i bratska utakmica" - Sportske.net\nTumbaković: "Takmičarska, ali i prijateljska i bratska utakmica"\n"Ova utakmica je počela da se igra kada su izvučene grupe. Ako nešto nismo želeli da se dogodi - to je da igramo jedni protiv drugih. I mi i oni. Ali eto, igramo... Želim da se ponašam kao profesionalac, da igramo takmičarsku utakmicu, ali s druge strane prijateljsku, bratsku... Naravno, nema tog trenera koji ne želi pobedu. Tako ću se ponašati, ali, naravno, u okviru sportskih granica", rekao je Tumbaković, prenose "Vijesti".\nSutrašnji duel na stadionu pod Goricom biće prvi između selekcija Crne Gore i Srbije i zbog toga ga mnogi nazivaju istorijskim.\n"Spremamo se kao za svaku drugu utakmicu, da pokušamo da nivo priprema podignemo na najveći stručni nivo. To radimo uvek, nema posebnih detalja, a imamo dodatni motiv. Igramo protiv selekcije koja je igrala na Mundijalu, ali ništa posebno ne bih izdvojio u odnosu na prethodne utakmice", rekao je Tumbaković.\n"Sjajni igrači, koji imaju poseban doprinos. Jeste hendikep, ali igrači koji ih zamene uvek donesu nešto novo, mladost, energiju. Srbija ima izbor igrača, koji mogu da donesu kvalitet, možda ne toliki, ali dovoljan. Mnogo veći hendikep je nama što ne igra Savić, ili da, ne daj Bože, da ne igra Jovetić", rekao je Tumbaković.\n"Četiri godine sam ga trenirao, delimično sam uticao na njegov razvoj. Uporan je, vredan, ima sportsku inteligenciju, bilo je lepo raditi s njim. Sad je selektor, kolega, sjajan je čovek, očekujem da bude sjajan trener", rekao je on.\n"Od prvog dana uvek gledamo samo nas, pokušavamo da stvorimo atmosferu. Više puta sam rekao da atmosfera u timu, oko tima, utiče na krajnji rezulat... Imamo to, a kakva je u Srbiji - atmosfera je medijski eksponirana, a da li je to tačno? Čini mi se da nije", rekao je Tumbaković.\nOn nije želeo da otkrije tim za sutrašnji meč, ali je istakao da će njegova ekipa pokušati da obraduje navijače.\n"Želimo da idemo napred u igri, zahaljujući jezgru igrača koji su u timu pokušavamo da zadržimo taj rast, iako nema ponekad standardnih. Da li ćemo igrati napadački - nećemo da odstupamo od nas. Da li ćemo uspeti u tome - ne zavisi samo od nas. Pokušaćemo da navijače obradujemo", rekao je on.


Forum u Zagrebu: Davidović prezentovao Crnu Goru\nDatum objave: 19.02.2020 10:31 | Autor: Ministarstvo održivog razvoja i turizma\nU Crnoj Gori je u prethodnoj godini otvoreno 49 novih hotela, a prisutno čak 12 hotelskih brendova: Aman, Regent, Ramada, Four points by Sheraton, Hilton, Voco, One and Only, Chedi, Iberostar, Falkensteiner, Karizma, Best Western Premier - rekao je državni sekretar Damir Davidović na Adria hotel forumu, koji se održava u Zagrebu, prezentujući investicione kapacitete Crne Gore.\nKroz programske teme i panele, učesnici Foruma diskutovali su o pitanjima budućeg razvoja hotelske indistrije i planovima koje će u narednom petogodišnjem ili dužem roku preduzimati vlade u regionu, podsticajima za investitore, ekonomskim promjenama koje utiču na razvoj turizma i hotelijerstvae, novim trendovi u investiranju, kao i izazovima u realizaciji investicionih projekata, itd.\nNa regionalnoj ministarskoj panel diskusiji, na kojoj su učestvovali predstavnici vlada regiona, a koja je vođena na temu „Koje podsticaje vlade nude investitorima i trebamo li raditi što drugačije?“, državni sekretar Davidović je prezentirao rezultate ostvarene u realizaciji investicionih projekata, razvojne prioritete, mehanizme koja Vlada CG preduzima u cilju podsticanja investicija, te konstatantan rast broja turista, posebno u posljednje tri godine.\nU okviru Foruma prezentiovani su i rezultati istraživanja o atraktivnosti destinacije za investitore koje realizuju eminenetni instituti i organizacije, pa je Crna Gora u istraživanju o zemljama regiona koje je sprovela konsultantska kuća Horwath HTL dobila ocjenu 8 od maksimalnih 10, najveću u regionu. U istraživanju je ocjenjeno da je naša zemlja postigla značajan napredak u privlačenju atraktivnih stranih investitira, da je profesionalno sporeveden proces privatizacije, da se aktivno radi na programima prodsticaja za investitore i da se u razvoju destinacije prednjače mješoviti rizorti namjenjeni luksuznoj klijenteli.\nNa Forumu je Crnoj Gori posvećena posebna panel diskusija pod nazovom „Može li tržište da „proguta“ toliku ponudu ili je prezasićeno u segmentu luksuzne ponude?“, na kome supored Davidovića učestvovali Mark Rujiter, generalni direktora Luštica Bay i Brenon Nikolas, direktor za marketing i prodaju, Porto Montenegro.\nDavidović je podsjetio da je Crna Gora jedna od najatraktivnijih turističkih i investicionih destinacija u ovom dijelu Evrope i da predstavlja sigurnu investicionu destinaciju gdje potencijalni investitor zna da može računati na podršku svih segmenata društva. Prezentirano je biznis okruženje i istakao parametre konkurentnosti, a poseban akcenat stavio je na program ekonomskog državljanstva koji predstavlja ključni instument za privlačenje stranih investicija. Takođe, predstavljeni su infrastrukturni projekti naglašen njihov značaj za ukupan privredni razvoj – auto put Bar Boljari, izgradnja ski centara i prateće infrastrukture na sjeveru CG. „Nama je cilj da raste potražnja viskoplatežnih turista, zato i stvaramo kapacitete za ovu ciljnu grupu, što nam predstavlja i strateški cilj. Naime, Crna Gora je mala zemlji i kao takva osjetljiva destinacija, zato moramo pažljivo voditi računa da se prekomjernim turizmom ne ugrozi ono što Crnu Goru čini drugačijom od drugih destinacija, pa zbog toga dajemo prednost kvalitetu“, naglasio je državni sekretar i zaključio da CG ima veliki potencijal za investicije, posebno u razvoj hotelskih kapaciteta na sjeveru, ali i u izgradnji wilde beuty resot-a i eco lodge, kao i razvoj punde naših nacionalnih parkova, imajući u vidu konstantan rast posjeta od 30%.\nNa Forumu je predstavljen i novi hotelski „voco“ brend u okviru kojeg je jedan od prvih, 11-ti od do sada globalno otvorenih 12 hotela na svijetu, nedavno otvoren u Podgorici što je rezultat rebrendiranja hotela Verde u novi voco brend, u okviru jedne od najvećih svjetskih hotelskih grupacija IHG.\nAdria Hotel Forum (AHF) je vodeća konferencija o investiranju u hotelsku industriju u jugoistočnoj Evropi, koja okuplja sve relevantne aktere, uključujući međunarodne eksperte, predsjednike i članove odbora najvećih regionalnih i globalnih hotelskih kompanija, ministre, investitore, predstavnike institucija, finansijske institucije, konsultante, arhitekte, pravnike i druge stručnjake.\nU dosadašnjem periodu, AHF je okupio više od 1800 polaznika, 250 panelista i više od 150 partnera, kako bi diskutovali o najnovijim trendovima investicija u hotelsku industriju, potencijalnim investicionim projektima i razmjeni održivih ideja koje podstiču i doprinose razvoju turizma i zajednice kroz investicije.\nUčesnici foruma su: Orbis Hotel Grupa / Hoteli Accor, Hilton Worldwide, InterContinental Hotels Group, Colliers International, Savills, Falkensteiner Hotels & Resorts, STR, Valamar Riviera, Arena Hospitaliti Grupa, HRS, Hotel & Destination Consulting, Zagrebacka banka-member of UniCredit Group, Erste&Steiermarkische bank i mnogi drugi.


Sutra ćemo staviti tačku na "slučaj Skripalj" | Skandalozno\nPutin: Sutra ćemo staviti tačku na “slučaj Skripalj” – VIDEO\nPredsednik Rusije Vladimir Putin na zajedničkoj konferenciji sa turskim kolegom Redžepom Tajipom Erdoganom u Ankari izjavio je da očekuje da će 4. aprila, na sednici Izvršnog komiteta Međunarodne organizacije za zaštitu hemijskog oružja biti stavljena tačka na “slučaj Skripalj”.\n“Želim da vas informišem, iako smo već govorili o tome. Sutra sazivamo sednicu Izvršnog komiteta Međunarodne organizacije za zabranu hemijskog oružja kako bismo rešili tu situaciju na pravi način. Nadam se da će tokom te diskusije biti stavljena tačka na događaj”, rekao je ruski predsednik.\n“Supstance slične ’novičoku‘ mogu da budu proizvedene u blizu 20 država”, dodao je on.\n“Oni ne mogu da identifikuju državu porekla niti mogu reći da je supstanca proizvedena u Rusiji. U vezi s tim, izaziva iznenađenje brzina sa kojim je pokrenuta antiruska kampanja”, rekao je on.\nRuski predsednik se na pres-konferenciji sa turskim kolegom dotakao i “Turskog toka“.\n“Grade se dva kraka morskog dela gasovoda ’Turski tok‘. Uskoro će početi pripreme za realizaciju kopnenog dela projekta. To će omogućiti da se napuni tržište gasa, kako u Turskoj, tako i u drugim državama jugoistočne Evrope, ako one to požele, i da se poveća energetska bezbednost regiona”, rekao je Putin.\nOn ne vidi postojanje negativnih faktora koji bi mogli da prekinu rad na zajedničkim projektima u Turskoj kao što su izgradnja gasovoda “Turski tok”, izgradnja nuklearne elektrane “Akuju” i isporuka sistema S-400.\nRuski lider je saopštio i da Moskva vodi pregovore o realizaciji “Severnog toka 2“.\n“Nadam se da će imati pozitivan epilog.”\nBudite prvi sa komentarom na članku "Putin: Sutra ćemo staviti tačku na “slučaj Skripalj” – VIDEO"


Veća posećenost, bogatiji i sadržajniji ''Vidovdanski turnir'' - Svrljiške novine\nVeća posećenost, bogatiji i sadržajniji “Vidovdanski turnir“\nSvrljig - Svrljig vesti - Veća posećenost, bogatiji i sadržajniji “Vidovdanski turnir“\nOvogodišnji turnir u malom fudbalu u Svrljigu znatno je posećeniji, sa mnogo više sadržaja za mlade i sportiste nego ranijih godina.\nOtvaranje 61. Vidovdanskog turnira u malom fudbalu u Svrljigu, foto: M. Miladinović, Svrljiške novine\nOrganizator Centar za turizam, kulturu i sport Svrljig, na čelu sa direktorom Markom Mladenovićem, uložio je napore da ovaj turnir bude jedan od najsadržajnijih do sada, što se i ostvarilo imajući u obzir da je jedan od kvalitetnijih i posećenijih turnira u poslednjih desetak godina.\nNagradni fond je povećan, ali ne drastično, dok je sadržaj samog turnira unapređeniji, jer se skoro svake večeri vrši podela nagrada za najbolje pojedince – učesnike nagradnih igara na turniru.\nVredno je napomenuti da smo ove godine ostvarili uštedu prilikom angažovanja lica za organizaciju turnira. Naime, turnir sada nema direktora, već smo u skladu sa kadrovskim kapacitetima ustanove, pojedine ljude koji su stalno zaposleni u Centru angažovali na organizaciji turnira. Ovako smo obezbedili sredstva za izgradnju klupica pored ograde za starije posetioce, ali i sredstva za robne nagrade za publiku, ističe Mladenović.\nOve godine nabavljeni su jastučići sa logoom turnira, majice i ostali rekviziti, a sve to je deljeno publici – najistaknutijim pojedincima, učesnicima u nagradnim igrama koje organizuje Centar za turizam, kulturu i sport.\nMarko Mladenović – direktor CTKS Svrljig, foto: Svrljiške novine\nDirektor CTKS Marko Mladenović kaže da je cilj da turnir ne gubi na značaju, već da se unapređuje kroz razne aktivnosti, te dodaje da će svaki naredni turnir biti bogatiji i bolji od prethodnog.\nPrevPrethodnaUređenje gradskih saobraćajnica\nSledećaSvrljig dobija novi turistički vodič, iz CTKS pozivaju da se u izradu uključe i građaniNext\n20/07/2017 at 14:54\nFino ali svake godine ima po 10 12 seniorskoj ekipa svake godine sve manje.Dajte fond 400.000 dinara pa će biti više\n21/07/2017 at 01:31\nNikad slabiji turnir nego ove godine, sramota.. Dzabe nagrade i klupice, tome svaka cast, ali takmicenje je spalo na 10 ekipe.\n21/07/2017 at 07:13\nSvaka čast, bespravedno omraženi Marko Mladenović se trudi, ima nove ideje za turnir iduće godine.\n22/07/2017 at 00:03\nBUDUĆI PREDSEDNIK OPŠTINE!\nHvala Jeleni na svemu, Milija znaš šta ti je činiti!!!


Reakcija na izjave date na svečanom obilježavanju Dana bivše Vojske RS i Dana 3. pješadijskog puka Oružanih snaga BiH u Banjoj Luci 12. maja 2019.\nEUFOR nastavlja djelovati u skladu sa svojim mandatom iz člana VII Povelje Ujedinjenih nacija i pružati podršku domaćim vlastima, uključujući i OS BiH, na održavanju sigurnog i stabilnog okruženja za sve ljude Bosne i Hercegovine. Oružane snage Bosne i Hercegovine (OS BiH) osnovane su u skladu sa Zakonom o odbrani (2005. godine), koji su jednoglasno usvojile tadašnje vladajuće partije u bh. Parlamentarnoj skupštini.\nEUFOR vjeruje da su izjave kojim se podrivaju OS BiH i njihov pravni status jedinstvene i ujedinjene vojne sile države Bosne i Hercegovine kontraproduktivne i treba ih izbjegavati.\nOružane snage Bosne i Hercegovine sačinjavaju ljudi iz reda tri konstitutivna naroda i ostalih. Oni rade za i u ime svih naroda BiH i na taj način doprinose otpornosti Bosne i Hercegovine.\nNakon uspješnog završetka EUFOR-ovog programa za osposobljavanje i obuku 2018. godine, OS BiH su se transformirale i od onoga kome se pruža sigurnost postale onaj koji je pruža. OS BiH imaju redovne zajedničke i kolektivne vježbe obuke sa EUFOR-om, što pokazuje njihovu spremnost za učešće u operacijama podrške miru. OS BiH također igraju važnu ulogu u pružanju podrške kapacitetima civilnih vlasti koji pomažu u slučaju prirodnih nesreća i katastrofa.\nEUFOR je ponosan na svoju suradnju sa Oružanim snagama Bosne i Hercegovine i odbacuje sve izjave ili aktivnosti koje bi mogle podijeliti ovu organizaciju i ugroziti uspjeh koji su OS BiH postigle na stvaranju jedinstvene državne vojne sile, koja je stekla međunarodno poštovanje i koja predstavlja sve ljude Bosne i Hercegovine


TotalCar.rs » Nova Fordova vozila sa novim tehnologijama\nFord, novo, tehnologija\n0 komentara 4050 pregleda\nFord Motors je na evropskom autosalonu u sredu premijerno predstavio nova vozila sa novim tehnologijama, među kojima su novi “fokus” – koji će u prodaji biti u drugoj polovini ove godine, novi “mustang” koji će u Evropu stići 2015. i novi “edž koncept”- koji isporučuje snažne smernice tehnologije, oblikovanja i izrade novog velikoga SUV-a.\nPrvi put u Evropi, Ford je predstavio C-MAX solar enerdži koncept – prvo vozilo te vrstena sunčani pogon, renžer za reli Dakar, kao i evropsku novost – SYNC 2 tehnologiju, koja vozaču omogućava upravljanje nekim sistemima u vozilu, upotrebom glasovnih jednostavnih komandi.\nTakođe je prikazan i novi osmoinčni ekran u boji, visoke rezolucije, osetljiv na dodir.\n“Septembra 2012. godine, obećali smo da ćemo svoje poslovanje u Evropi transformisati snagom naše strategije “Jedan Ford”, kazao je predsednik Forda za Evropu, Bliski istok i Afriku Stiven Odel. On je dodao da je strategija bila da se ubrza razvoj proizvoda i obezbedi više vozila i tehnologija, umesto da čakamo da recesija prođe.\n“Obećali smo da ćemo u petogodišnjem periodu predstaviti 25 novih vozila. Do sada smo u ponudu uveli 11 – od kojih najmanje 10 stiže u 2014 godini,” kazao je on.


Dodik: Bakir se lažno predstavlja - Sputnjik Srbija\n17:19 28 Februar 2020\nDodik: Bakir se lažno predstavlja\n18:46 19.09.2015 (osveženo 16:19 05.10.2015) Preuzmite kraći link\nBošnjački član Predsedništva Bakir Izetbegović se ne može legitimno obratiti bilo kojoj instituciji u Srpskoj, pa ni Narodnoj skupštini, rekao je danas predsednik Republike Srpske Milorad Dodik.\n„On se može obratiti jedino kada obavlja funkciju predsedavajućeg Predsedništva BiH i kada ova institucija donese odluku koju može potpisati. To je priča o lažnim identitetima i predstavljanju, kao što to čini Izetbegović“, rekao je novinarima Dodik.\nOn je upitao koji je član Dejtonskog sporazuma prekršen kada je donesena odluka o raspisivanju referenduma u Srpskoj.\n„Pismo upućeno Narodnoj skupštini je pogrešno sa stanovišta identifikacije. Naša skupština neće razmatrati bilo kakav njegov zahtev“, rekao je Dodik.\nIzetbegović je Narodnoj skupštini Republike Srpske uputio ultimativni zahtev za stavljanje van snage odluke o raspisivanju referenduma u Srpskoj, odredivši čak i rokove do kada treba da počnu sa njegovom realizacijom i zaduživši parlament da ga obavesti o učinjenom, preneli su banjalučki mediji.\nultimatum, referendum, Bakir Izetbegović, Milorad Dodik, Republika Srpska, Bosna i Hercegovina


Poziv na konferenciju za štampu\n19 novembar 2015 .\nEkumenska humanitarna organizacija (EHO) iz Novog Sada Vas poziva na konferenciju za novinare.\nPovratnici su državljani Srbije kojima je odbijen zahtev za azil ili su izgubili pravo na privremeni boravak, najčešće, u nekoj od zemalja Evropske unije (EU). Povratak tih ljudi se odvija na osnovu sporazuma o readmisiji koje je Srbija potpisala sa EU i pojedinačnim zemljama. Najčešći problemi sa kojima se povratnici susreću po povratku u Srbiju, posebno oni koji su proveli duže vreme u inostranstvu, su: nedostatak dokumenata, nerešeni socijalni i ekonomski problemi, nepoverenje u institucije, nefleksibilnost institucija, komplikovane procedure i socijalna izolacija.\nS obzirom da se (re)integracija povratnika odvija na nivou lokalnih zajednica, jedan od ciljeva projekta je bio da se izvrši monitoring i evaluacija lokalnih regulativa i mehanizama koji se tiču povratnika po osnovu sporazuma o readmisiji, identifikuju slučajevi diskriminacije i promoviše uključivanje perspektive jednakih mogućnosti u lokalne politike.\nMonitoring lokalnih politika i praksi obavljen je u svih 45 opština u Vojvodini u periodu od februara do juna meseca 2015. godine, a kvantitativni i kvalitativni podaci sabrani su i obrađeni u Izveštaju o sprovođenju javnih politika prema povratnicima po osnovu sporazuma o readmisiji u Vojvodini.\nIzveštaj i dosadašnje rezultate projekta na konferenciji za štampu će predstaviti:\n- Danilo Ćurčić, pravni savetnik i autor izveštaja\n- Damir Krkobabić, koordinator projekta\n- Marija Ristić Milovanović, pravna saradnicaDirektan prenos događaja možete pretiti putem live streama na http://presscentar.uns.org.rs/live-stream.htmlVREME: Sreda, 25. novembar 2015. godine, 11 sati


Polumaraton u nedelju, na stazi više od hiljadu trkača | Skupština Grada Novog Sada\nPolumaraton u nedelju, na stazi više od hiljadu trkača\nViše od hiljadu trkača iz zemlje i manjim delom iz inostranstva startovaće u nedelju, 27. marta, sa Trga slobode u 11 časova, kada se označi početak 29. Novosadskog polumaratona. Pored glavne trke, od 21,097 kilometara, učesnice i učesnici će imati prilike da trče i kraće staze od 10 i pet kilometara, dok je za one mlađe, osnovce i srednjoškolce, kao i bebe, takođe organizovan sportski program, rečeno je na današnjoj konferenciji za novinare. Predsednica Skupštine Grada Novog Sada i predsednica Organizacionog odbora Novosadskog polumaratona MSc Jelena Marinković Radomirović istakla je očekivanja da će trke Novosadskog polumaratona proći u najboljem redu, a da je Organizacioni odbor učinio sve kako bi se trkači u nedelju osećali prijatno i bili fokusirani na trku.\n– Podatak da se u nedelju održava 29. polumaraton dovoljno govori o tome koliko su predstojeća trka, ali i maraton koji se održava na jesen veoma važne za Novi Sad. Naš grad ima dugu tradiciju održavanja polumartona i ono što je bitno jeste da ova trka nije samo trka u kojoj učestvuju profesionalci nego i veliki broj rekreativaca, kao i dece osnovnog i srednjoškolskog uzrasta. Pored takmičarskog dela, za grad je veoma važno što kroz održavanje polumaratona promovišemo rekreativni sport i zdrav odnos prema životu – poručila je predsednica gradskog parlamenta MSc Jelena Marinković Radomirović.\nKao predsednica Organizacionog odbora polumaratona ona se osvrnula na organizovanje i koordinaciju gradskih preduzeća i ustanova, ali i drugih institucija, bez kojih „ne bi bilo moguće organizovati ovakvu sportsku manifestaciju“.\n– Imamo njihovu ozbiljnu podršku i svako od njih doprinosi iz svog dela posla da se trka organizuje tako da trasa bude sređena, a učesnici sigurni – zaključila je MSc Marinković Radomirović.\nOna je pozvala Novosađanke i Novosađane da u nedelju učestvuju u nekoj od trka polumaratona, apelujući na vozače da imaju strpljenja i preusmere se na alternativne saobraćajnice dok traje trka.\nDimitrije Dolga iz Novosadskog polumaratona istakao je da se za nedelju prijavilo više od hiljadu učesnica i učesnika, od čega oko 500 na polumaratonsku trku. On je dodao da učestvuje i nekoliko desetina stranaca, uglavnom iz zemalja okruženja: Hrvatske, BiH, Slovenije, Rumunije i Severne Makedonije.\nOn je objasnio da će se trke osnovaca i srednjoškolaca održati isključivo u pešačkoj zoni. Takođe, za učesnike trka organizovana su dva mesta za okrep na stazama i jedno na cilj.\nSekretar Crvenog krsta Novog Sada Dragan Lazić kazao je da 50 volontera ove organizacije pomaže i biće raspoređeno tokom nedeljne trke. On je rekao da Crveni krst učestvuje u organozovanju maratona i polumaratona od prve trke, pa sve do danas i da je velika čast biti deo manifestacije koja promoviše zdravlje i zdrav stil života.\nTrasa polumaratonske trke ide od Trga slobode, Zmaj Jovinom i Dunavskom ulicom, Kejom žrtava racije, Bulevarom cara Lazara, Ulicom dr Sime Miloševića, Jiričekovom, Fruškogorskom, Bulevarom despota Stefana i Beogradskim kejom.


Potpisujem :: Zaštita žena žrtava nasilja u svetlu rafitikacije Konvencije Saveta Evrope protiv nasilja prema ženama\nMeđunarodna konferencija "Zaštita žena žrtava nasilja u porodici u svjetlu rafitikacije Konvencije Savjeta Evrope o prevenciji i borbi protiv nasilja nad ženama i nasilja u porodici" održana je 20.5.2014. godine u Parlamentarnoj skupštini Bosne i Hercegovine u Sarajevu.\nKonferenciju su svojom uvodnom reči otvorile Nada Golubović iz Udruženih žena Banja Luka, Ismeta Dervoz ispred Komisije za ostvarivanje ravnopravnovnosti polova Predstavničkog doma PSBiH i Samra Filipović-Hadžiabdić iz Agencije za ravnopravnost polova BiH.\nU prvom delu konferencije, aktivnosti na ratifikaciji Konvencije SE protiv nasilja prema ženama u Bosni i Hercegovini predstavila je Ismeta Dervoz, a o Strategiji za implementaciju Konvencije govorila je Samra Filipović-Hadžiabdić. Na važnost sprovođenja Konvencije u Evropskoj uniji ukazala je Colette De Troy ispred Evropskog ženskog lobija. Ovaj deo konferencije završen je čitanjem odlomaka iz projekta „Nasmrt ranjena“, autorki Dandini De Sylva Serena i Misiti Maura.\nU nastavku su Sabiha Husić i Nada Golubović predstavile funkcionisanje sigurnih kuća u Federaciji Bosne i Hercegovine i Republici Srpskoj, dok je evropske dobre prakse u funkcionisanju sigurnih kuća predstavila Maria Roesslhumer iz WAVE Mreže. Iskustva iz regiona u pogledu funkcionisanja sigurnih kuća predstavile su Adriana Bego (Centar za žene žrtve rata - Hrvatska), Savka Todorovska (Nacionalni savet za ravnopravnost polova - Makedonija), Špela Veselič (Društvo SOS - Slovenija) i Tanja Ignjatović (Autonomni ženski centar - Srbija).\nKonferenciju su organizovale Udružene žene Banja Luka, partnerska organizacija Autonomnog ženskog centra, u okviru projekta "Udruženim naporima - ka novim evropskim standardima u zaštiti žena od rodno zasnovanog nasilja", koji finansira Evropska unija.\nU prvom delu konferencije, aktivnosti na ratifikaciji Konvencije SE protiv nasilja prema ženama u Bosni i Hercegovini predstavila je Ismeta Dervoz, a o Strategiji za implementaciju Konvencije govorila je Samra Filipović-Hadžiabdić. Na važnost sprovođenja Konvencije u Evropskoj uniji ukazala je Colette De Troy ispred Evropskog ženskog lobija. Ovaj deo konferencije završen je čitanjem odlomaka iz projekta „Nasmrt ranjena“, autorki Dandini De Sylva Serena i Misiti Maura. U nastavku su Sabiha Husić i Nada Golubović predstavile funkcionisanje sigurnih kuća u Federaciji Bosne i Hercegovine i Republici Srpskoj, dok je evropske dobre prakse u funkcionisanju sigurnih kuća predstavila Maria Roesslhumer iz WAVE Mreže. Iskustva iz regiona u pogledu funkcionisanja sigurnih kuća predstavile su Adriana Bego (Centar za žene žrtve rata - Hrvatska), Savka Todorovska (Nacionalni savet za ravnopravnost polova - Makedonija), Špela Veselič (Društvo SOS - Slovenija) i Tanja Ignjatović (Autonomni ženski centar - Srbija).


BEOGRAD - Premijer Aleksandar Vučić ocenio je danas da će Srbija teško uspeti da se približi najmodernijim evropskim zemljama ako zadrži stari, netržišni sistem, u kojem postoji siva ekonomija, ali je dodao da veruje u snagu građana koji će podržati napore da Srbija postigne još bolje rezultate.\n"Siva ekonomija ne može se suzbiti sve dok se ne shvati da su obaveze prema državi u interesu građana, odnosno da se iz poreza finansiraju bolnice, škole, pozorišta...", rekao je premijer na predstavljanju Nacionalnog programa za suzbijanje sive ekonomije, koji je Vlada Srbije usvojila prošle sedmice.\nU uređenim zemljama, rekao je Vučić, građane ne interesuje ko je na vlasti, oni razumeju da moraju plaćati obaveze državi, da bi država ispunila obaveze prema narodu, prema građanima, u vidu finansiranja zdravstva, prosvete, socijalnih davanja...\n"Hajte da se dogovorimo: možemo da ne plaćamo ništa i da onda ništa i ne tražimo od države, ili da plaćamo državi obaveze, a ako neko neće milom, onda zakonskim sredstvima da ga prinudimo", rekao je premijer i ponovio da je suština u pitanju hoćemo li zaista tržišnu ekonomiju.\n"Brinemo li o budućnosti ili ne brinemo", objasnio je premijer da se sva ta pitanja vode na jedno - da se porez mora plaćati ako hoćemo da država ispunjava svoje obaveze.\n"Suština je u pitanju hoćemo li mi tržišnu ekonomiju ili nećemo", ponovio je i podsetio da se od devedesetih godina svi deklarativno zalažu za tržišnu ekonomiju, a da u praksi niko do sada zapravo nije hteo da poštuje principe tržišnog privređivanja.\n"Možemo li mi sebe da promenimo", zapitao je premijer i dodao da smo u Srbiji napravili ozbiljne promene u inspekcijskom nadzoru, u broju prijaveljnih radnika, što se vidi po porezima i doprinosima, što je, kaže, odlično za budžet, zatim određene promene u parafiskalnim nametima, te u ukidanju fiskalnih procedura.\n"Nismo uspeli da ubedimo građane Srbije da je za njih bolje i ekonomski zdravije da jedan deo ljudi koji učestvuje u tom procesu koji proizvodi profit kroz sivu ekonomiju radi u skladu sa zakonom, niti smo uspeli da ubedimo da je mnogo važnije da se plati porez, jer novac ide u škole, bolnice, igrališta, pozorišta...", rekao je premijer.\n"Svakoga dana kada država kaže da želi da naplati porez suočeni smo sa napadima da država samo uzima i napada", primetio je predsednik vlade.\n"A koliko sutra svi ti uvek kažu da država treba da plati još nešto, da utiče na još nešto... Ako tražimo od države, moramo i one koji u tome učestvuju da zakonskim sredstvima nateramo da učetsvuju u tržištu", rekao je.\nPremijer se osvrnuo i na rad Državne lutrije Srbije, koja je u 2011. godini napravila minus od milion i po evra, rekavši da smo jedina zemlja u svetu koja je to "uspela" i da ne postoji nijedna zemlja sa manjim profitom, ali da ipak javnost ne dozvoljava ni promene u tom državnom preduzeću.\n« Branioci Miškovića i ostalih optuzenih nisu došli u sud Kitarović poverila mandat za sastav vlade Oreškoviću »


Vračar - spoj boema, istorije i urbanizma\nKrase je Hram Svetog Save, Narodna biblioteka, Narodna banka Srbije, čuveni kvartovi Gradić Pejton, Čubura, Savinac. Na ovoj opštini kružni tok Slavija, koju krasi muzička fontana i prvi Mek Donalds u jugoistočnoj i centralnoj Evropi.\nVračarski plato je jedna od najviših tačaka u centru Beograda, koja je uglavnom izgrađena na brdovitom terenu od ukupno 32 brda. Danas skoro da ove geografske karakteristike nisu vidljive, jer je ovo područje potpuno urbanizovano.\nVerovatno najveće znamenje Vračara su kafane. Iako su mnoge od njih otišle u zaborav, vremenu su odoleli nekadašnji „Trandafilović“ koji pamti jednog Borislava Pekića i „Čubura“ gde je pesnik i boem Slobodana Markovića – Libera Markonija provodio dane.\nUkoliko volite ovu istorijsku četvrt, blizu centra grada, pogledajte stanove u našoj ponudi i zakažite sastanak! Čekamo vas!


Ponude treba dostaviti u PDF formatu (do 20MB) najkasnije do srede, 3. februara 2021. u 12h, na e-mail marketing@naled.rs, uz naznaku „PONUDA ZA MARKETING I PR PODRŠKU - [NAZIV AGENCIJE]“. Kompletan poziv sa prilozima dostupan je kvalifikovanim ponuđačima na upit, i nije dozvoljeno njegovo dalje kopiranje ili distribuiranje.\nNALED poziva zainteresovane agencije da dostave ponude za pružanje marketing i PR podrške na programu StarTech čiji je cilj ubrzanje rasta srpskih kompanija i transformacija tradicionalne ekonomije zasnovane na poljoprivredi i prerađivačkoj industriji, u digitalnu, izvozno orijentisanu ekonomiju zasnovanu na znanju i inovacijama. StarTech program podrške digitalnoj transformaciji malih i srednjih preduzeća je trogodišnji projekat za promociju inovacija i tehnološkog razvoja u Srbiji koji sprovodi NALED u saradnji sa Vladom Republike Srbije i uz podršku kompanije Philip Morris International.\nPlanirani period angažovanja agencije je do tri godine (2021 – 2023), uz obnavljanje ugovorne obaveze na svakih godinu dana tokom ovog perioda. Ponude treba da sadrže sledeću dokumentaciju na srpskom jeziku:\nKratak profil kompanije i najmanje tri reference za realizovane projekte i kampanje u oblasti promocije inovacija, preduzetništva i investicija;\nObrazloženje ponude prema definisanom opisu posla u skladu sa predloženim budžetom. Potrebno je predložiti i dodatne aktivnosti koje nisu obuhvaćene opisom posla, planirano angažovanje (broj čovek/ dana) tokom meseca, dostupne alate i servise, okviran broj komunikacionih proizvoda, kao i očekivane rezultate u medijima i na društvenim mrežama.\nKompletan poziv sa prilozima dostupan je kvalifikovanim ponuđačima na upit, i nije dozvoljeno njegovo dalje kopiranje ili distribuiranje. Ponude treba dostaviti u PDF formatu (do 20MB) najkasnije do srede, 3. februara 2021. u 12h, na e-mail marketing@naled.rs, uz naznaku „PONUDA ZA MARKETING I PR PODRŠKU - [NAZIV AGENCIJE]“.\nZahtevi za poziv i eventualna pitanja u vezi sa ovim pozivom mogu se dostaviti najkasnije do kraja radnog vremena do utorka, 26. januara 2021, isključivo elektronskim putem na e-mail marketing@naled.rs, uz naznaku „PITANJE – POZIV ZA MARKETING I PR PODRŠKU - [NAZIV AGENCIJE]“. Sva pristigla pitanja i odgovori biće javno dostupni i objavljeni na stranici Odgovori na pitanja - Poziv za podnošenje ponuda: Marketing i PR podrška najkasnije u četvrtak, 28. januara 2021.


NBS: Takovo osiguranju dozvola za rad oduzeta po zakonu\nBeta 13. aprila 2017. 11:40\nNarodna banka Srbije (NBS) danas je saopštila da je dozvola za rad Takovo osiguranju oduzeta je jer je tako nalagao Zakon o osiguranju koji se primenjivao u periodu 2004-2015. godine, i da su za to su bili odgovorni menadžment i vlasnici te osiguravajuće kuće.\n„Takovo osiguranju su bile naložene mere nadzora radi uspostavljanja regulatornih standarda, a društvo te mere nije izvršilo, u kom slučaju je propisana imperativna norma oduzimanja dozvole“, navela je NBS.\nNBS je reagovala na pisanje Blica da je dozvola Takovo osiguranju iz Kragujevca oduzeta jer vlasnici nisu hteli da daju donaciju Fondaciji „Dragica Nikolić“.\nKako je objasnila NBS, mere nadzora koje su izrečene Takovo osiguranju pre oduzimanja dozvole za rad odnosile su se na neispunjavanje regulatornih standarda, prvenstveno u pogledu ekonomskih pokazatelja strukture investicija i kapitalne baze.\nUkazano je da društvo za osiguranje može biti visoko profitabilno i da pritom ne ispunjava niti jedan kvantitativni kriterijum koji je definisao zakon, a razlog je što profitabilnost predstavlja interes vlasnika, a zakon definiše standarde koji su u interesu osiguranika.\n„Upravo takve standarde Takovo osiguranje godinama pre odlaska u likvidaciju nije ispunjavalo, što će reći i mnogo pre formiranja Fondacije ‘Dragica Nikolić’ tako da je bilo kakvo dovodjenje u vezu navodnih donacija i dozvole za rad ništa drugo do zlonamerna insinuacija, čiji je cilj da naruši ugled, ne samo pomenute fondacije i NBS, već i drugih državnih institucija i regulatornog okvira“, istakla je centralna banka.\nNBS je negirala i da je Takovo osiguranje bilo uspešna kompanija i pred prodajom velikom stranom investitoru.\n„Sudski postupak koji je vodjen okončan je potvrdjivanjem ispravnosti naše odluke, odnosno vlasnici Takovo osiguranja spor su izgubili, jer nisu imali niti jedan argument u svoju korist, osim insinuacija i neistina koje su na krajnje neprimeren način plasirane u javnost“, navodi se u saopštenju NBS.\nBlic je danas objavio da je Takovo osiguranje odbilo da donira 400.000 evra koliko je tražila fondacija supruge predsednika Srbije Tomislava Nikolića, posle čega je, jula 2014. godine, toj kompaniji oduzeta dozvola za rad i 408 radnika ostalo bez posla.\nJapanci spremni da ulože skoro dve milijarde $ u Novi Sad\nPočeo Crni petak u Tehnomaniji – popusti do 30. novembra!\nTramp pozvao medije povodom Dau indeksa i odmah otišao\nUdruženja turističkih agencija:Bankroti su očekivani


Torino: Nema klupa za đake, školska nastava u crkvi - Glas Srpske\nSrna 15.09.2020 09:31\nTORINO - Učenici jednog školskog odeljenja u Torinu, čekajući da dodatni stolovi budu dopremljeni zbog društvenog distanciranja, nastavu prvog školskog dana proveli su u crkvi.\n"Nije bilo drugog izbora. Nove klupe naručili smo početkom jula, a još nisu dopremljene. Ovo je privremeno rešenje, nadamo se da neće trajati više od nekoliko dana", naveli su iz škole "Convito Umberto I" u Torinu.\nNjihov prvi školski dan počeo je nastavom italijanskog i latinskog jezika, usledio je čas istorije, zatim filozofije, pa odmor u dvorištu crkve, a nakon toga dvočas iz matematike.\n"Naša škola je sekularna i ostaje sekularna čak i tokom nastave na ovakvom mjestu", istaklo je rukovodstvo škole.\nŠkolska nastava u crkvi novost je i za vjernike, te je jedna starija žena usred školskog časa ušla u crkvu, i pomalo zbunjena, klečeći se pomolila, piše italijanski list Republika.\nUčenici još jednog odjeljenja iste škole takođe su imali poteškoće da pronađu prostor za nastavu usled pandemije i mjera fizičkog distanciranja, pa će, privremeno, časove imati u školskoj kantini.\nIstovremeno, djeca jedne osnovne škole u Đenovi na početku školske godine koristila su stolice kao stolove za pisanje, a sjedela na podu ili klečala jer nije dopremljeno dovoljno novih klupa kako bi svaki učenik sjedio sam za stolom.\nTa situacija uzrujala je mnoge roditelje koji su se okupili ispred škole u znak protesta.\n"Djeca, njihove porodice i nastavnici nisu zaslužili ovakav tretman", naveo je predsjednik regiona Ligurija Đovani Toti na društvenim mrežama i objavio fotografiju jednog školskog odjeljenja u Đenovi na kojoj je prikazana učionica bez stolova i deca koja kleče i pišu na stolicama.\nU većem dijelu Italije juče je počela nova školska godina, poslije šestomjesečne pauze zbog pandemije virusa kovid-19, međutim u pojedinim regionima odložen je početak školske nastave za 16, 22. i 24. septembar.\nKatalonci zabranili koridu\n"Bild": Na izbore u Njemačkoj uticaće vremenske prilike, statistike, ali i sujevjerje\nU Somaliji nakon 30 godina ponovo radi bioskop\nIndija: Na Svjetski dan nosoroga spalili 2.500 starih rogova\nIndija – Zemlja delta soja,uspješna u borbi protiv virusa korona\nTurska: Nastavlja se gradnja mosta "Čanakale 1915" koji će povezivati Evropu i Aziju\nTurkinja rodila četvorke nakon što je u rizičnoj trudnoći preboljela virus korona\nNajstarije blizankinje na svijetu iz Japana i imaju 107 godina


Kineski privrednici u petak u Jagodini\nKineski privrednici, njih od 30 do 50, posetiće u petak Jagodinu i tom prilikom obići Industrijsku zonu, rekao je danas predsednik Skupštine grada Dragan Marković Palma. - Kineskim investitorima ponudili smo da posete i Fabriku kablova i Jagodinsku pivaru koje su u restruktuiranju - rekao je Marković na sednici Sk\nKineski privrednici, njih od 30 do 50, posetiće u petak Jagodinu i tom prilikom obići Industrijsku zonu, rekao je danas predsednik Skupštine grada Dragan Marković Palma. - Kineskim investitorima ponudili smo da posete i Fabriku kablova i Jagodinsku pivaru koje su u restruktuiranju - rekao je Marković na sednici Skupštine grada.\nOn je izrazio nadu da će predlog biti uvažen ocenivši ovu posetu kao veoma značajnu kako za Jagodinu, tako i za ovaj deo Srbije.\nDolazak kineskih privrednika je omogućen zahvaljujći nedavnoj poseti premijera Aleksandra Vučića Kini, rekao je Marković i dodao da je pre desetak dana posetio Ambasadu Kine u Beogradu i razgovarao sa kineskim ambasadorom i njegovim ekonomskim savetnikom.\n- Sada je na nama da ugostimo naše prijatelje iz Kine, koji nas podržavaju na evropskom putu - rekao je Marković.\nSledeća ⇨ Ambasadorica Chen Bo: Godina prilika i suradnje\nPrethodna ⇦ Kineska donacija Vojsci Srbije vredna milion evra


Vreme - Srbija i Kosovo – 2018. godina raspleta (18): Severnoirski model za zaštitu srpske manjine\nSrbija i Kosovo – 2018. godina raspleta (18):\nRazličiti uporedno-pravni modeli su razmatrani u našoj javnosti: od Alandskih ostrva, preko odnosa "dve Nemačke", do slučaja Palestine. Jasno je da je vreme odavno pregazilo mogućnost za "suštinsku autonomiju" Kosova i Metohije unutar Srbije, baš kao što i "zamrznuti konflikt" gazi, pre svega, preko srpskih interesa na Kosovu\n"Koga interesuje to što je Troja danas u Turskoj, ili što se Istanbul nekada zvao Konstantinopolj? Tu se ne radi o dobijenim ili izgubljenim bitkama [...] nego o svetsko-istorijskim pomeranjima. Jedno takvo desilo se i u srpskom srednjem veku i ono je težište Srbije definitivno pomerilo na sever. Ima li ičeg zaludnijeg nego [...] negirati ovu tendenciju? Sasvim druga stvar je srpska manjina koja tamo živi. Ali ona nije manjina kao naš zatočnik na ‘večno našem Kosovu’, nego upravo kao manjina koja može biti ugrožavana na najrazličitije načine [...] i za čiju zaštitu se treba boriti. Međutim, to nije borba za ‘vraćanje’ Kosova Srbiji."\nOvako je Zoran Đinđić promišljao o konstituisanju Srbije kao moderne države i njenom odnosu prema Kosovu i Metohiji 1989. godine. Đinđić je još tada primetio da su se političke reforme u Srbiji odvijale u znaku trijumfa teritorijalnog načela. "Jedinstvo" – u predmodernom smislu, kao jedinstvo teritorije, čiji "narod" će biti homogenizovan jedinstvenom državnom vlašću – bilo je važnije od slobode. Ubrzo potom, Olga Popović-Obradović će ovu dilemu, koja ni tri decenije kasnije nije prestala da opseda Srbiju, izraziti u četiri reči: "Kakva ili kolika država?"\nBoreći se za zaštitu srpske manjine na Kosovu, u ovom prilogu iznosimo severnoirski model, uz letimični pogled na okolnosti koje su iznudile takav predlog.\nMiloševićeva zloupotreba albanskog separatizma, usled opiranja kosmetskih Albanaca Srbiji, suspendovala je ustanove pokrajinske autonomije i uspostavila neposrednu vlast nad Kosovom i Metohijom. Njihovo odbijanje da učestvuju u srpskom političkom životu koristilo je Slobodanu Miloševiću kao nepresušni izvor nacionalne demagogije i posebno, kao sredstvo stalne izborne manipulacije. Albanskim separatistima ovakvo stanje pogodovalo je za unutrašnji razvoj pokreta, ali i za međunarodnu kampanju u korist "nezavisnog Kosova". Septembra 1990, u razmaku od tri nedelje, kosmetski Albanci donose "Kačanički", a Srbija svoj ustav. Suspenzija pokrajinske autonomije se nastavlja, sa otuđenom a brojčano velikom manjinom ne traži se istinski kompromis, te ona stvara paralelne institucije. Tokom poslednje decenije 20. veka javljaju se predlozi za teritorijalno razgraničenje, zasnovani na pomirenju istorijskog (srpskog) i etničkog (albanskog) prava, ali ih Milošević ignoriše.\nZategnutost u srpsko-albanskim odnosima na Kosovu i Metohiji kulminirala je oružanim sukobima. Takvo stanje iskorišćeno je za uplitanje stranih sila u unutrašnja pitanja Srbije i, konačno, agresiju NATO-a 1999. godine. Povod za sedamdesetosmodnevni napadački rat – bez saglasnosti Saveta bezbednosti UN – nađen je u "humanitarnoj katastrofi" koja je pretila kosmetskim Albancima. Okidač je bio "masakar u Račku" iako je o okolnostima tog stradanja kosmetskih Albanaca postojala konfuzija od samog početka, a vreme je pokazalo i da su međunarodni forenzičari bili pod političkim pritiskom prilikom iznošenja svojih ocena. Tim zločinom – agresijom na suverenu državu – Kosovo i Metohija su fizički odvojeni od Srbije, a Kosovo je, devet godina kasnije, proglasilo nezavisnost.\nPostojanje države je faktičko pitanje – kakvim se putem došlo do tog rezultata sasvim je sporedno. Dovoljno je da se jedna oblast otrgne i organizuje kao nova država, pa da pravni poredak stare države izgubi važnost za nju. Srbija je 1999. godine gotovo sasvim izgubila vlast nad svojom južnom pokrajinom. Istina, na severu Kosova sačuvale su se određene javno-pravne ustanove u oblasti lokalne samouprave, policije i sudstva, preko kojih je ona nastavila da deluje. Međutim, Briselskim sporazumom iz 2013. godine Srbija se njih odrekla. Uporedo s brisanjem tragova srpske državnosti uspostavljaju se organi vlasti Kosova. Pre tačno deset godina, ono donosi Deklaraciju o nezavisnosti, a potom i Ustav, čime zaokružuje svoju državnost.\nNačin nastanka države nema pravni, ali ima politički značaj – može uticati na njeno međunarodno priznanje. Za otcepljenu oblast priznanje je politički važno, a pogotovo matične države. Priznanjem matične države konvalidira se eventualna protivpravnost u načinu nastanka nove države – poput jednostrane secesije potpomognute stranom agresijom – čime se uklanjaju i prepreke da je priznaju treće države, naročito one koje se bore sa sopstvenim secesionistima. Konačno, time se otklanja opasnost od stavljanja veta na članstvo nove države u UN, koje zbog svog kolektivnog i univerzalnog karaktera ima naročiti legitimacijski značaj za nju. Ovo objašnjava zašto Kosovska deklaracija o nezavisnosti od svih država jedino pominje Srbiju i naglašava zajedničke veze, kao i želju za njihovim produbljivanjem.\nUšančeni u svojim pravno-političkim pozicijama, Srbi i Albanci na Kosovu već decenijama koče jedni druge – u stvari, sami sebe – u ostvarivanju osnovnih ljudskih potreba. Drešenje čvora je jedino moguće obostranim i iskrenim razumevanjem i uvažavanjem. U pronalaženje odgovarajućeg rešenja mora se poći od toga da samo Srbija može dati Kosovu nezavisnost koju ono želi, ali i da nema zaštite srpske manjine na Kosovu bez kosovskih Albanaca. Trajno rešenje mora uzeti u obzir i to da Srbi i srpski kulturno-istorijski spomenici na Kosovu nisu teritorijalno koncentrisani, već raštrkani. Konačno, ne sme se zanemariti da Kosovo, ni kao država, ni kao društvo, nije do sada pokazalo iskrenu volju za istinskom integracijom srpske manjine.\nRazličiti uporedno-pravni modeli su razmatrani u našoj javnosti: od Alandskih ostrva, preko odnosa "dve Nemačke", do slučaja Palestine. Jasno je da je vreme odavno pregazilo mogućnost za "suštinsku autonomiju" Kosova i Metohije unutar Srbije, baš kao što i "zamrznuti konflikt" gazi, pre svega, preko srpskih interesa na Kosovu, uzdajući se u promenu geopolitičkih snaga na Balkanu i zanemarujući razliku u stopi nataliteta Srba i Albanaca na Kosovu. I još važnije, zagovornici nekada "suštinske autonomije", danas "zamrznutog konflikta" nemaju odgovor na to kako integrisati kosmetske Albance u Srbiju. Da li je Srbija zaista spremna za neki oblik power sharing-a s kosmetskim Albancima, koji s pravom zahteva za srpsku manjinu na Kosovu?\nIstorija odnosa Srba i Albanaca na Kosovu, u proteklih sto godina, jeste obeležena međusobnom dominacijom i nasiljem, ali ova dva naroda nisu jedinstvena u tome i ne treba da se prepuštaju kakvom fatalizmu. Bilo je i drugih bolnih iskustava – zavađenih bikomunalnih društava – za koja su pronađena odgovarajuća rešenja. Upravo ovih dana slavi se dvadeset godina od Belfastskog sporazuma, koji nije značio samo novi ustavno-pravni položaj za Severnu Irsku, već i okončanje decenija ubistava, uličnog nasilja i političkog terora između katoličkih nacionalista (separatista) i protestantskih unionista.\nBelfastski sporazum se odnosi na teritorijalnu autonomiju Severne Irske unutar Ujedinjenog Kraljevstva; Severo-južni (Severnoirski-irski) savet i Britansko-irski savet. Sporazumom se ustanovljava široka autonomija za Severnu Irsku. Takođe se uspostavlja specifičan način donošenja odluka o ključnim pitanjima za koje se traži saglasnost obeju zajednica (power sharing). Međutim, Sporazum se ne zaustavlja na devoluciji unutar Ujedinjenog Kraljevstva, već priznaje irsku dimenziju u politici Severne Irske. Severo-južni ministarski savet čine članovi vlada Republike Irske i Severne Irske koji sarađuju u oblastima čak širim od onih koje su rezervisane za teritorijalnu autonomiju. Britansko-irski savet, pak, jeste oblik neposredne, konfederalne saradnje Londona i Dablina o pitanjima od zajedničkog interesa.\nOdgovarajućom primenom severnoirskog modela, "Mirovni sporazum za Kosovo" podrazumevao bi uspostavljanje: Zajednice srpskih opština sa istinskom teritorijalnom autonomijom u oblastima privrede, prosvete, kulture, saobraćaja, socijalne i zdravstvene zaštite, kao i javnog reda i mira; Severo-južnog saveta koji bi omogućio saradnju Republike Srbije i Zajednice srpskih opština u granicama njene nadležnosti; Srpsko-kosovskog saveta, kao oblika međunarodnog povezivanja, preko kojeg bi Republika Srbija mogla da utiče na zaštitu Srba i njihovih kulturno-istorijskih spomenika koji se ne nalaze na teritoriji Zajednice. Jasno je da bi "Mirovni sporazum za Kosovo" nalagao da Srbija prizna Kosovo kao nezavisnu državu.\nMEĐUNARODNE GARANTIJE: Odbijanje Kosova da integriše srpsku manjinu, a pogotovo da uspostavi Zajednicu srpskih opština, dogovorenu briselskim sporazumima, izazivaju opravdanu sumnju u to da li bi postojala dobra volja da se sprovede i "Mirovni sporazum za Kosovo". Zato bi bilo neophodno obezbediti međunarodno nadziranje njegove primene. U tom pogledu, model bi mogli da budu Kancelarija visokog predstavnika u BiH ili Međunarodni civilni predstavnik, prema Ahtisarijevom planu, dok bi KFOR nastavio da obavlja svoju misiju.\nPoglavlje 35, u pregovaračkom procesu pristupanja Srbije Uniji, tiče se normalizacije odnosa između Srbije i Kosova. Uvođenjem tog posebnog poglavlja EU je potvrdila da je uključena u drešenje kosovskog čvora. Međutim, ona do sada nije pokazivala punu svest o ozbiljnosti ovog pitanja, dakle u kojoj meri je zaštita srpske manjine na Kosovu ne samo stvar srpskog nacionalnog identiteta, već i elementarne pravde. Ukoliko se kosovski čvor ne bude drešio, već presekao, Srbi u Srbiji i okolnim državama nastaviće da budu plen za populističke političare, kako svoje tako i strane, koji imaju strateški interes za žarištem na Zapadnom Balkanu. Otuda je pitanje za EU, suočenu s narastajućim populizmom u sopstvenoj kući, da li ima interes da se nesmotrenim postupcima i njena okućnica dodatno destabilizuje.


Insajder | Košarkašice Srbije slavile protiv Kanade nakon velike drame\nŽenska košarkaška reprezentacija Srbije uspešno je započela takmičenje na olimpijskom turniru u Tokiju – izabranice Marine Maljković slavile su protiv Kande rezultatom 72:68.\nSrbija je bila bolji rival tokom prvog poluvremena, najbolje su u srpskoj ekipi bile su Sonja Vasić i Tina Krajišnik. Uprkos činjenici da je aktuelni prvak Evrope igrao prilično nervozno, u finišu prvog poluvremena Srbija je došla i do dvocifrene prednosti – 38:28.\nU nastavku nastavile su Srpkinje sa dekoncentrisanom igrom i velikim brojem izgubljenih lopti, a Kanađanke su serijom 10:0 došle do izjednačenja – 38:38.\nSrbija ipak uspeva da se konsoliduje sredinom treće četvrtine i održava egal do sredine poslednjeg perioda, a u nekoliko navrata u vođstvo je prešla i severnoamerička selekcija.\nU poslednjem kvartalu Srbija je zaigrala dosta bolje na krilima petorke sa dva plejmejkera – dobro su igrale Ivon Anderson i Ana Dabović, kontrola lopte bila je bolja, a proradio je šut za tri poena.\nMeđutim, Kanada se nije predavala, a u poslednja dva minuta imala je zaostatak od četiri poena – 67:63. Tada je dosuđena diskutabilna nesportska lična greška za Srbiju, a Kanada je imala dva slobodna bacanja i posed lopte. Ipak, Bridžet Karlton je promašila oba penala.\nPosle jednog pogođenog slobodnog bacanja Krajišnik Srbija je došla do +5, ali je sa druge strane trojku pogodila Nira Filds. Međutim, u narednom napadu Jelena Bruks polaže za 70:66 i to je prednost koju Kanađanke ne uspevaju da stignu u poslednjem minutu.\nIpak, drama u samoj završnici nije izostala…\nSrbija takmičenje u Grupi A nastavlja u četvrtak 29. jula od 10 časova i 20 minuta po srednjoevropskom vremenu. Protivnik srpskoj selekciji biće Španija, ekipa koju je tim Marine Maljković pobedio na Evrobasketu u velikoj drami posle produžetka u četvrtfinalu turnira. Treba podsetiti da je Srbija titulu evropskog prvaka u Valensiji osvojila 27. juna.\nU drugom meču grupe, koji se takođe igrao u ponedeljak ujutru, Španija je bila bolja od Južne Koreje rezultatom 73:69.\nTreće kolo grupne faze Srbija igra u nedelju prvog avgusta od 14 časova po srednjoevropskom vremenu.\nSrbija je na prethodnim Igrama u Rio de Žaneiru osvojila bronzanu medalju pobedivši Francusku. U finalu je u borbi za zlato tim SAD porazio Španiju.\nkošarka Košarkaška reprezentacija Srbije Olimpijske igre Srbija


Svi su joj predviđali veliku pevačku karijeru, a ona je nestala: Gde je pobednica "Idola" danas? - Zena.rs\nSvi su joj predviđali veliku pevačku karijeru, a ona je nestala: Gde je pobednica "Idola" danas?\nGlasom je oduševila Srbiju, a i region kada se 2004. pojavila u prvoj sezoni muzičkog takmičenja "Idol" u našoj zemlji i odnela pobedu. Cveti Majtanović su mnogi prognozirali čak i svetsku pevačku karijeru, ali je ona prednost dala nekim drugim interesovanjima.\nCveta Majtanović u takmičenju "Idol" 2004. godine Foto: youtube\nCveta se tokom takmičenja izdvojila i neobičnim imidžom, a posle trijumfa u "Idolu" objavila je veoma uspešan sing "Nisam ista", a zatim i album "Pogleda u sutra", koji je snimljen u Varšavi.\nDobila je onda i ulogu voditelja rijalitija "Velika trka Indijanapolisa", a onda je ponovo okušala "sreću" na jednom muzičkom takmičenju. Bilo je to 2008. na Beoviziji kada je sa sastavom "Studio Alektik" i pesmom "Iznad nas" zauzela petu poziciju.\nCveta je i te kako bila svesna veličine svega što je veoma mlada postigla na našoj muzičkoj sceni, ali je ljubav prema obrazovanju bila jača.\nPobednica "Idola" je završila master studije iz oblasti inženjerstva i menadžmenta na Fakultetu tehničkih nauka u Novom Sadu iz oblasti inženjerstva i menadžmenta medija, a danas, kako piše na njenom Instagram profilu, radi kao istraživač na Univerzitetu u Trentu u Italiji.\nPodsetite se još nekih "zaboravljenih asova" sa naše javne scene na portalu Žena.rs\nCveta je značajno i promenila svoj stil i danas ovako izgleda. A biografijom šalje jasnu poruku: čime god da se bavi, odlična je u tome.\nI recite, zar nije Cveta jedna veoma zavodljiva naučnica?\nPOGLEDAJTE BONUS VIDEO- DA LI POSTOJI ONAJ NAJLEPŠI TIP ŽENSKE LEPOTE:\nBila je jedna od najlepših žena DEVEDESETIH, predviđali su joj blistavu karijeru: Kada je danas vidite, shvatićete da NIJE USPELA\nUz hitove PREZGODNE RUMUNKE smo svi đuskali, a onda je NESTALA: Danas izgleda OVAKO i stiže u Beograd!


Nove mere NBS za lakši pristup i otplatu stambenih kredita › Made-in-Germany.rs\nNarodna banka Srbije (NBS) je donela tri nova seta mera privremenog karaktera za lakši pristup stambenim kreditima i njihovu otplatu, čime se daje podrška stanovništvu, ali i građevinskoj industriji kroz brži obrt sredstava i održavanje rasta. Novi set mera banke će moći da primenjuju do kraja 2021. godine.\nOvim merama se omogućava produžetak roka otplate stambenih kredita na maksimalno pet godina i privremeno olakšavanje procedure za pristup stanovništva kratkoročnim dinarskim kreditima do određenog iznosa.\nPrva konkretna mera usmerena je na građanstvo i odnosi se na odobravanje novih stambenih kredita iz novogradnje, a predmet kreditiranja, pored izgrađenih stanova, mogu biti i objekti u izgradnji, bez obzira na stepen završenosti, ukoliko je reč o projektnom finansiranju banke, a kod kojih je Građevinska direkcija Srbije nosilac građevinske dozvole ili su u okviru mera podrške države namenjene određenim kategorijama fizičkih lica.\nUkoliko je reč o finansiranju druge banke ili o projektu investitora pravnog lica, predmet kreditiranja mogu biti i objekti u izgradnji koji su najmanje 60% završeni. Umesto do sada uobičajenog 80% minimalnog stepena izgrađenosti objekta, čiju je kupovinu bilo moguće finansirati stambenim kreditima banaka, novom merom bankama su dati su podsticaji za odobravanje stambenih kredita ne čekajući završetak stambenog objekta. Pri tome su jasno definisani kriterijumi koje i investitor i objekat u izgradnji moraju ispuniti radi primene ove mere, navode u NBS.\nZa finansiranje ovog oblika kreditiranja, bankama je omogućeno da koriste određene zaštitne slojeve kapitala koje inače izdvajaju. Ovom odlukom NBS dodatno se podržavaju i prethodni programi u vezi sa kupovinom prvog stana, tako što se i za novoodobrene kredite iz ove kategorije omogućava preferencijalni tretman, prenose srpski mediji.\nDruga mera NBS usmerena je na olakšavanje otplate stambenih kredita, naročito onim građanima koji će se u narednom periodu možda suočiti sa smanjenim ili neizvesnim primanjima, kao i građanima koji svoje obaveze otplate žele da izmire u dužem roku od inicijalno planiranog.\nBankama je tako omogućeno da u toku ove i naredne godine ponude dužnicima, koji su se zadužili pre stupanja na snagu ove odluke, produženje roka otplate stambenih kredita za najviše pet godina, bez pogoršanja statusa u pogledu procene urednosti dužnika u otplati takvih kredita. Takođe je uvedeno i regulatorno rešenje koje banci ostavlja mogućnost da fizičkom licu, koje ne prima zaradu odnosno penziju preko računa u toj banci, odobri kredit u iznosu do 90.000 dinara sa rokom dospeća do dve godine, uz potpisanu izjavu dužnika o zaposlenju i zaradi ili penziji dužnika u poslednja tri meseca.\nOd MiG na 19/08/2020 / AKTUELNO / Ostavite komentar


Smisao Markers podrške poslovanju – Svetlana Kozić poslovni konsalting\nby svetlana 18/08/2021 19/08/2021 Leave a CommentSmisao Markers podrške poslovanju\nPrivrednici se suočavaju sa velikim izazovom već u najranijim fazama poslovanja. Tržište zahteva njihov odgovor na sve sofisticiranije zahteve na polju raznih stručnih oblasti, a biznis u povoju nije kadrovski spreman da pokrije sve neophodne ekspertize.\nMali biznis u Srbiji najčešće ima vlasnika koji je ujedno i direktor i koji obavlja brojne poslovne funkcije. On je finansijski menadžer, menadžer marketinga, razvoja…. Multitasking dovodi ovog pojedinca u situaciju osrednje uspešnosti na svim poljima. Firma koja može brže da se razvija trpi zbog nemogućnosti njenog osnivača da stigne na sva mesta na kojima postoje prilike.\nNaš prvi i osnovni cilj je da direktori vlasnici preduzeća rade ono što moraju, a u nemogućnosti da zaposle svitu stručnjaka za sve ostale intelektualne propratne poslove njih delegiraju nama. Drugi cilj mobilizacija brojnih slobodnih stručnjaka da za veliki broj preduzeća rade poslove iz oblasti svoje stručnosti. Neke od ovih stručnjaka trenutno gotovo niko ne želi da zaposli jer nisu potrebni na puno radno vreme svakoga dana. Drugim rečima, oni su suviše specijalizovani i prekvalifikovani da bi im neko dao da rade bilo šta u nedostatku njihovog usko stručnog posla. Mi u Markersu po principu outsourceing-a obezbeđujemo kadrove koji firmama trebaju, a ne mogu da ih drže u radnom odnosu. Tako pružamo biznisima mogućnost da stručnjake rentiraju na sat, dan ili nekoliko dana. Sa druge strane visoko stručnim pojedincima pružamo priliku da se legalno radno angažuju radeći ono za šta su se školovali i u čemu odbacuju najbolji rezultat, ali za više naših klijenata naizmenično.\nNaša misija je postizanje dvostruke društvene korisnosti – stvaranje boljih uslova za razvoj biznisa, ali i za razvoj profesionalnih karijera angažovanih pojedinaca.


Tempo današnjeg života ostavlja sve manje vremena za fizičku aktivnost, a dugo sedenje i stajanje, kao i gojaznost, utiču na pojavu proširenih vena, čije su posledice bolne i otečene noge, osećaj težine i peckanja. U nekim slučajevima može doći do upale površnih vena (tromboflebitis), pa i do otvaranja bolnih rana. Najteža komplikacija je stvaranje tromba koji može dovesti do fatalnih posledica. Koliko je ozbiljan problem govori i to da će polovina čovečanstva u nekom periodu života imati probleme sa venama.\nPre i posle laserske operacije vena\nPrvi znaci proširenih vena mogu biti bolovi u nogama, svrab, oticanje, grčevi, a zatim, vidljive, manje ili više izražene, vene. Svi ovi simptomi ujedno su opomena da je vreme za posetu vaskularnom hirurgu. Na osnovu detaljnog stručnog pregleda, a zatim rezultata ultrazvuka i Color Doppler pregleda, lekar će utvrditi da li su i koliko krvni sudovi oštećeni i da li ima potrebe za terapijom.\nDoppler pregledom dobija se najbolji uvid u stanje venskog sistema. Pomoću njega se utvrđuje da li ima oštećenja vena i ukoliko je prisutno, određuje se stepen poremećaja. Postoji pogrešno mišljenje da za proširene vene nema leka, ali nije tako.\nLasersko lečenje vena je jedna od najmlađih i najsavremenijih metoda za lečenje proširenih vena, koja u našim krajevima tek počinje da se uvodi, iako je u svetskoj medicini praktikuju već oko desetak godina, tokom kojih se pokazala kao izuzetno efikasna (uspešnost lečenja od 98% i više) i neproblematična po pitanju komplikacija, zbog čega je postala izuzetno popularna širom sveta.\nPrimenu laserske operacije vena vrši stručni tim u poliklinici Kuća zdravlja, na čijem čelu je prof dr Živojin Jonjev, a ultrazvučnu kontrolu pre, tokom i posle operacije, obavlja dr Saša Dželebdžić. Ova operacija je izuzetno efikasna i minimalno invazivna. Pod kontrolom ultrazvuka, kroz milimetarski rez, u proširenu venu se ubacuje tanka laserska sonda.\nProširena vena se laserskim zrakom potpuno zatvara, cirkulacija se rasterećuje, simptomi proširenih vena nestaju, a preostale zdrave vene svojim kapacitetom funkcionalno zadovoljavaju potrebe cirkulacije. Nakon intervencije pacijent odlazi kući i vraća se uobičajenim dnevnim aktivnostima.\nPrednosti laserskog endovenskog tretmana u odnosu na klasično hirurško lečenje su sledeće: nije potrebna hospitalizacija, rizik od komplikacija je manji, pošto se operacija izvodi u lokalnoj anesteziji izbegava se rizik opšte i regionalne anestezije, koja je potrebna pri klasičnom hirurškom lečenju, zatim odličan estetski efekat, praktično bezbolan postoperativni oporavak i brzo vraćanje u redovne dnevne aktivnosti.


► Nove preporuke SZO o zaraženima koronavirusom zbunile vlasti Italije\nFoto: Beta, AP / Anteo Marinoni\nSZO je ove nedelje navela da pacijenti koji su proveli 10 uzastopnih dana u izolaciji sa simptomima, mogu slobodno da se kreću ako najmanje tri poslednja dana nemaju simptome.\nLjudi koji ne dobiju simptome korona virusa mogu da prestanu s izolacijom 10 dana otkako su prvi put testirani pozitivno, stoji u smernicama SZO.\nSZO je prethodno preporučivala okončanje izolacije zaraženih osoba tek pošto su dva puta negativno testirane, u razmaku od 24 sata.\nPromena preporuke je značajna, imajući u vidu da mnoge zemlje nisu sigurne kako da se odnose prema hiljadama ljudi koji jesu zaraženi, ali možda još ne predstavljaju rizik za druge ljude.\nZdravstvena agencija UN je navela da su preporuke izmenjene jer su pacijenti koji su e oporavili, čak i nedeljama kasnije bili na testu pozitivni na korona virus.\nUprkos takvim rezultatima, "ti pacijenti verovatno neće biti zarazni i stoga verovatno neće moći da prenose virus na drugu osobu", navela je SZO.\nItalija koja je dugo bila evropski epicentar pandemije koronavirusa, sledila je prethodne preporuke SZO, te su neki ljudi bili u samoizolaciji iako su se osećali dobro, jer su i dalje bili pozitivno testirani.\nMinistar zdravlja Italije Roberto Speranca zatražio je od savetodavnog komiteta mišljenje o novim preporukama SZO, navodeći da one predstavljaju "značajnu" promenu.\nSperanca je naveo da nove preporuke mogu da promene i način brojanja oporavljenih od bolesti Kovid-19.\nU Italiji je zaraza potvrđena kod više od 238.000 osoba, a od posledica koronavirusa umrle su 34.634.


Hemofarm osavremenjuje alate za vođenje podataka o tržišnim akterima Hemofarm osavremenjuje alate za vođenje podataka o tržišnim akterima – Personal magazin\nHemofarm osavremenjuje alate za vođenje podataka o tržišnim akterima\nHemofarm koncern i SRC sistemske integracije u četvrtak, 15. maja u 11 časova, u poslovnom centru koncerna u ul. Prote Mateje 70 u Beogradu, predstaviće integraciju novog marketinškog update.seven CRM softvera. Povodom objavljivanja strateškog dogovora o uvođenju nove CRM (Customer Relationship Management) tehnologije, očekujemo povodom ovog događaja na skupu prisutnima će se obratiti:\n• Aleš Hvala, izvršni direktor kompanije SRC.SI, Slovenija\n• Relja Mirović, direktor SRC sistemske integracije, Srbija\n• Vladimir Babić, izvršni potpredsednik, Hemofarm marketing\n• Darko Ružić, saradnik Tima veština Portfolio servisa, Hemofarm marketing\nHemofarm koncern će tokom narednih 18 meseci tehnički osavremeniti CRM (Customer Relationship Management) tehnologiju na svim tržištima na kojima koncern posluje, počev od Zapadnog Balkana, Rusije i zemalja ZNDa, Afrike i Bliskog istoka, do Rumunije i Albanije. Strateški ugovor o uvođenju Update.seven CRM softverskog sistema, proizvoda kompanije Update AG, Hemofarm koncern potpisuje sa renomiranim implementatorom ovog i drugih softverskih rešenja, kompanijom SRC sistemske integracije.\nReč je o tehnologiji koja će unaprediti efekte Hemofarmove CRM strategije, razvijanjem uspešnih partnerskih odnosa sa lekarima, apotekarima i pacijentima. Visok nivo tržišne informacije je neophodan za efikasan plasman kvalitetne farmaceutske generike. Lekarima i farmaceutima biće omogućeno da u svakom trenutku dobiju pravovremenu informaciju o aktuelnim terapijskim metodama, kao i o tome kakve su potrebe pacijenata za postojećim ili novim lekovima.\nFormiranjem detaljne baze podataka o klijentima biće olakšana komunikacija i adekvatno sagledavanje njihovih potreba za edukacijom i usavršavanjem. Zahvaljujući CRM-u, Hemofarm će aktivno učestvovati na unapređenju primarne profesionalne uloge lekara i farmaceuta i time posredno u očuvanju zdravlja pacijenata.\nSa verom u izbor pravog strateškog partnera u domenu generičke farmacije, kompanija SCR.SI je potpisala i ugovor o dugoročnom sponzorstvu košarkaškog kluba “HemofarmSTADA”. Direktor kluba Marko Ivanović tim povodom uručiće na konferenciji za novinare dres kluba novim “članovima” tima, predstavniku kompanije SRC.SI. Kompanija SRC.SI je, takođe, kongresni centar Millennium u Vršcu odabrala za mesto svojih godišnjih okupljanja.\nHemofarm osavremenjuje alate za vođenje podataka o tržišnim akterima was last modified: May 13th, 2008 by Redakcija\nIT Reciklaža i umetnost kao jedno


Predsednik Kluba "Privrednik" Zoran Drakulić ocenio je da mora da se promeni odnos prema domaćim privrednicima, da država treba da daje stimulacije malim i srednjim preduzećima, i ukazao da ne može 90 odsto svih subvencija da se daje strancima, a samo deset odsto našim privrednicima.\n"U našem Klubu imamo milijarde da ulažemo, jedini problem je odnos prema nama", rekao je Drakulić na Forumu "Subvencije, razvoj privrede i rast investicija", koji su organizovali Biznis info grupa i Balkanski fond za demokratiju, i dodao da država mora da stimuliše domaće privrednike.\n"To može da traje neko vreme, ali ako ne dignemo privredu na viši nivo ugasili smo svetlo", rekao je Drakulić, uz napomenu da je problem i to što je, prema podacima od prošle godine, ulaganje domaćih privrednika palo za 40 odsto zato što je ambijent i odnos prema njima loš.\n"Ambijent nije dobar i mora da se promeni odnos prema domaćim privrednicima da bi se mi osećali bezbedno kad ulažemo ovde. Moraju da se daju stimulacije malim i srednjim preduzećima i onda ćemo da rastemo onoliko koliko treba", rekao je Drakulić.\nDanon je naveo da bi u predstojećem periodu trebalo razmišljati "o nekim inovativnijim ili sofisticiranijim načinima za privlačenje stranih direktnih investicija, odnosno o državnoj pomoći koja bi bila malo obogaćena nekim dodatnim elementima".\n"Pronašli smo da je stepen neispunjavanja ugovornih obaveza neproporcionalno viši kod domaćih investitora koji su dobijali tu pomoć", rekao je on.\nKonsultant Bogdan Petrović izjavio je da će se "mnogo toga promeniti" kada Skupština usvoji novi zakon o kontroli državne pomoći, koji se donosi u sklopu zadovoljavanja uslova iz odgovarajućeg pregovaračog poglavlja sa EU.\nPetrović je kazao da su subvencije do sada "kapale sa svih strana", tako što bi investitori dobijali novčane subvencije od Ministarstva privrede, gradjevinsko zemljište na poklon od lokalne samouprave, a kao treći vid subvencija uradi im se celokupna infrastruktura.\nOcenio je da će "račun" za kompaniju Fijat, po raznim osnovama po kojima je ta kompanija dobijala državnu pomoć, krajem ove godine izaći na pola milijarde evra.


Bivša zaova Jelena Karleuše, tvrdi da se ona za Bojana udala iz ljubavi! - ShowBiz - Region - Vesti - Svet Plus\n12:30 2. FEB 2018.\nĆerka Hafe i Dragomira Karića, Danijela Karić, kaže da bez obzira na to što je Jelenin i Bojanov razvod bio buran, i dalje ima lepo mišljenje o bivšoj snaji. Danijela kaže da se Jelena nije udala za Bojana zbog novca već da su se voleli: " Ima devojaka koje žele da uđu u našu porodicu zbog novca, ali Jelena nije jedna od tih. S njom sam se baš lepo slagala, bila mi je jedna od omiljenih snajki. Karleuša je privatno veoma pristojna i fina osoba, uvek mi je ukazivala poštovanje, nemam ništa ružno da kažem o njoj. O njoj sam imala lepo mišljenje i imam ga i dalje".\nDanijela ističe, da se Karići kao porodica mnogo vole i drže se zajedno ali da ipak svako od njih ima prava na svoje mišljenje i svoj stav. Takođe podseća, da se i ona razvela od Nikole Martića, te da je upravo zato svesna da samo Jelena i Bojan znaju zbog čega je došlo do kraja njihovog braka. Smatra da se milioni ljudi razvedu i da tu nema ničega čudnog jer očigledno Bojan i Jelena nisu bili jedno za drugo. Oboje su našli sreću u novim brakovima, ona sa Duškom Tošićem, a on sa Mašom: " Drago mi je što su oboje našli svoj put i ljubav. Previše se pompe diglo oko njihovog odnosa bez razloga. I ja sam bila u braku, pa se razvela. Sve je to za ljude".\nDanijela KaricJelena KarleusaBojan KaricDusko Tosicrazvodshow biztop show biz\nVranješ smatra da mu je ugrožena ..\n10. februar 2019.. 11:41\n9. februar 2019.. 09:33\nDuško Tošić je bio spreman sve ..\n4. februar 2019.. 10:25\nMira Škorić oštro: Ja bih mu ..\n1. februar 2019.. 10:14\nKarleušina svekrva od sramote ne ..\n31. januar 2019.. 13:14\nTošić ne želi sa Karleušom na ..\n30. januar 2019.. 10:42


DEDA MRAZ STIGAO SA LOVOM Inter rekonstruiše tim, stižu velika imena – Sport – Dnevni sportski list\n5. децембра 2020. 7:41 PM\nDEDA MRAZ STIGAO SA LOVOM Inter rekonstruiše tim, stižu velika imena\nMilanski Inter rekonstruisaće ekipu u zimskom prelaznom roku, petorica fudbalera napustiće klub, a u novajlije biće uloženo 150 miliona evra, prenose danas italijanski mediji.\nKako pišu “Korijere delo Sport” i “Tutosport”, vlasnici iz Kine pomenuti iznos ponudiće za transfere veziste Real Madrida i Pari Sen Žermena Džejmsa Rodrigeza, odnosno Marka Veratija, kao i defanzivca Benfike Viktora Lindelofa.\nU Interu su svi ljuti posle očajnih rezultata ove sezone, posebno zbog eliminacije u grupnoj fazi Lige Evrope, pa su na izlaznim vratima Stevan Jovetić, Gabrijel Barbosa, Davide Santon, Džonatan Bijabijani i Felipe Melo.\nFudbaleri Intera nalaze se na tek 9. mestu na tabeli Serije A sa 18 bodova, u sezoni u kojoj je plan bio da se vrati u Ligu šampiona.\nJUBILEJ Seltik osvojio 100. trofej u istoriji kluba\nGrizman: Real i Atletiko su sklopili pakt…\nKragujevački vaterpolisti “potopili” nemački Potsdam (15:7) u Kupu Evrope\nPartizan uz dosta muka savladao Čukarički (1:0)


Vučić: U četvrtak sa "neodgovornim" ministrima i JP - NOVA portal\nVučić: U četvrtak sa „neodgovornim“ ministrima i JP\nPolitika Autor:Gordana Petkovic31. jan. 202121:54\n„Danas sam imao duge razgovore sa premijerkom, i u četvrtak ću da podnesem izveštaj Vladi o razgovorima u Parizu vezano za Kosovo i Metohiju. Takođe ću i da skrenem pažnju na neodgovornost i neozbiljnost pojedinih ministara i direktora javnih preduzeća koji nisu ostvarili ono što je naznačeno. Svi samo pričaju o nekakvim izborima, pustite izbore“, rekao je Vučić uoči sutrašnjeg sastanka sa predsednikom Francuske Emanuealom Makronom u Parizu.\n„Mi smo imali veliki suficit u januaru, a od predstavnika Vlade i javnih preduzeća sam tražio da potroše pare, da bi imali veći rast. Mi ćemo ove godine morati da jurimo i da radimo mnogo više kako bi se poredili sa državama koje imaju veći ekonomski pad i nižu osnovicu…“, rekao je on.\nVučić je napomenuo da „moramo da radimo i vikendom“.\n„Često dođu kod mene pa traže da se uvede četvorodnevna radna nedelja i neradni vikendi. Ne može, mora da se radi i vikendom, ne može da bude neradnih dana, ako hoćemo da stignemo Francusku“, istakao je Vučić.


Zmajevi obavili posljednji trening pred susret u Zenici – Fokus.ba\nTakođer, Sead Kolašinac će zbog povrede propustiti susret sa Velsom, a za susret sa Velsom otkazali su svoj nastup Tino Sven Sušić i Ermin Zec koji su se isto tako žalili na povrede, dok je ranije povrijeđeni Senad Lulić i večeras trenirao sa reprezentacijom, a na okupljanje reprezentacije ponovo je pozvan i Izet Hajrović koji je večeras i trenirao.\nPopularni Meša od susreta sa Andorom u Zenici ne može računati na Muhameda Bešića zbog direktnog crvenog kartona.\nPodsjetimo, susret BiH – Vels igra se sutra, 10. oktobra, na stadionu Bilino Polje u Zenici u okviru kvalifikacija za Evropsko prvenstvo u Francuskoj, koje se igra od 10. juna do 10. jula 2016. godine.\nNaša reprezentacija će se u grupi “B” boriti za plasman u baraž kako bi pokušali izboriti plasman na Evropsko prvenstvo. Nakon Velsa, naša reprezentacija putuje na Kipar, gdje će odigrati susret sa reprezentacijom Kipra u Nikoziji 13. oktobra.\n#nogometna reprezentacija BiH#Trening#zenica\n“Dan D” za Baždarevića i Zmajeve: Vels večeras mora izgubiti!


Vesti online / Sport / Košarka / Poznate su satnice mečeva košarkaša Srbije na SP u Kini\n11:13 >> 11:14h\nKošarkaši Srbije započinju svoj put u Fušanu sa ekipama Angole, Italije i Filipina, a FIBA je izbacila satnicu mečeva, koja neće obradovati ljude u Srbiji. Sve utakmice biće odigrane u toku radnog vremena u Srbiji - to jest od 9.30 do 14.30.\nSrbija otvara Mundobasket utakmicom protiv Angole (31. Avgust) u 9.30 po srpskom, drugi meč protiv Filipina je na programu 2. septembra od 13.30 sati, a u isto vreme igramo i sa Italijom dva dana kasnije 4. septembra.\nDalji raspored naših utakmica zavisi od raspleta u grupi, ali svakako nastavljamo takmičenje u Vuhanu gde igramo još dva meča protiv prve dve ekipe iz grupe C.\nAko budemo prvi u grupi igraćemo 6. septembra od 14.30 sa drugoplasiranim iz grupe C, a ako budemo drugi onda igramo od 10.30 po srpskom. dok drugi meč igramo 8. septembra takođe u istim vremenima u zavisnosti od plasmana.\nPosle toga sledi rasplet u zavisnosti od plasmana u grupi, gde moramo da budemo prvi ili drugi da bi išli u četvrtfinale koje je na programu 10. i 11. septembra.\nSvetsko prvenstvo u Kini 2019.\nKOŠARKA Košarkaši ponovo u plavim dresovima!\nKOŠARKA Predstavljena nova „Molten BG5000“ lopta za SP u Кini\nKOŠARKA Đorđević: Lučić, Micić i Jović igraju protiv Grčke\nKOŠARKA Košarkaši Srbije će pred Mundobasket imati dve provere


Otvoren novi retail park u Šapcu\nčetvrtak 03. april 2014.\nU četvrtak 3. aprila otvoren je novi retail park u Šapcu.\nInvestitor je Poseidon Group iz Engleske, u Srbiji prisutni već nekoliko godina. Pod nazivom „Capitol Park“, u sadržaju na preko 9.500 m2 ima ukupno 17 prodavnica. Ispred ovog retail parka je 395 parking mesta, a zaposlenje je pronašlo oko 150 ljudi iz Šapca i okoline.\nKako je izjavio James Gunn, direktor Poseidon grupe u Srbiji, ovo je veliki uspeh za njih. Imajući u vidu potrebe i očekivanja na retail tržištu u Srbiji, samo iskustvo koje su stekli na razvoju ovog projekta sa svojim lokalnim partnerom „YU Kapital“ kompanijom, je potpuno pozitivno i sasvim dovoljno za naredne poduhvate.\nZbog toga Poseidon Grupa u Srbiji nastavlja svoju dalju ekspanziju na domaćem tržištu, ocenjujući da u Srbiji ima puno prostora za investicije u infrastrukturu i ostale komercijalne nekretnine. U Srbiji je neophodno odvojiti nešto više vremena za planiranje, što jeste dodatna potreba, ali je samim tim uspeh zagarantovan.


Uništena bomba iz Drugog svetskog rata – SRB – info\nBeogradski okrug Srbija Vesti\nPripadnici Ministarstva unutrašnjih poslova, Sektora za vanredne situacije, danas u 14:29, u selu Gaj kod Kovina, uništili su avio-bombu koja je prethodno bila neutralizovana i uklonjena sa gradilišta u Nodilovoj ulici, na Banovom brdu u Beogradu, saopštio je MUP.\nU akciji uklanjanja bombe i obezbedenja šire okoline bilo je angažovano oko 400 pripadnika Sektora za vanredne situacije, policijskih službenika, Sektora za analitiku, telekomunikacione i informacione tehnologije i Sektora za ljudske resurse, kao i predstavnika Grada Beograda i Hitne pomoći.\nPripadnici Sektora za vanredne situacije uspešno su danas neutralizovali i uklonili avio-bombu zaostalu iz Drugog svetskog rata, koja je pronađena u Nodilovoj ulici u beogradskoj opštini Čukarica, saopštio je ministar unutrašnjih poslova Aleksandar Vulin.\nMinistar, koji je obišao lice mesta, izjavio je da je zajednička akcija pripadnika Sektora za vanredne situacije, drugih pripadnika Ministarstva unutrašnjih poslova i nadležnih gradskih službi, uspešno urađena i da građani Čukarice mogu da kažu da je ovaj prostor sada bezbedan i siguran.\nPrevious PostOpština Bujanovac domaćin Karavana za klimu u organizaciji Francuskog instituta u Srbiji\nNext PostBrnabić: U junu bezbedni ako ubrzamo vakcinaciju\nSava Centar ponuđen na prodaju\nMilena Mladenović 06/08/2020\nEvo koji su najpopularniji automobili kod Srba!\nVesti Magazin 11/02/2021


Nepopustljiv stav Irana očigledni odraz političke moći iranskog predsednika\nSjedinjene Države i njihove evropske saveznice su ponudile Iranu paket inicijativa kako bi se privoleo da odustane od ambicije da proizvede nuklearno oružje. Iran nije odbacio ponudu ali se oštro protivi bilo kakvim preduslovima za razgovore.\nTeško je proceniti ko uobličava iransku nuklearnu politiku. Proces donošenja odluka u Iranu je ne-transparentan pa analitičari moraju da dešifruju iransko rukovodstvo baš kao što je ranija generacija analitičara pokušavala da čita misli nekadašnjeg sovjetskog Politbiroa. Hušang Amirahmadi, direktor Centra za blisko istočne studije, na Univerzitetu Ratgers, veruje da u Iranu postoji nekoliko konkurentnih centara moći. On kaže da se odluka o nečemu tako ključnom kao što je nuklearna politika donosi konsenzusom, ali da konačnu reč još uvek ima vrhovni verski lider ajatola Ali Hamenei.\n”Na vrhu režimske strukture je vrhovni verski lider, zatim dolaze Ahmadinedžad, pa Rafsandžani, pa savet za nacionalnu bezbednost, pa parlament. Mislim da je to bila zajednička odluka. Oni su svi prigrlili ovu politiku, mada smatram da će poslednju reč uvek imati vrhunski verski lider sve dok je tu. “\nAnalitičari kažu da predsednik Ahmadinedžad izgleda ima znatna ovlašćenja po tom pitanju. Hušang Amirahmadi kaže da predsednik Ahmadinedžad koristi predsednička ovlašćenja daleko efikasnije no bilo koji njegov prethodnik, uključujući reformistički nastrojenog Mohameda Hatamija.\n”Ahmadinedžad je upotrebio svako moguće ovlašćenje koje mu pruža predsednički položaj. A pošto iza njega stoje desno krilo i vojska, on očigledno deluje moćnije no prethodni predsednik - svakako moćnije no Hatami.“\nAhmadinedžad je bio gradonačelnik Teherana i lokalni političar bez ikakvog nacionalnog iskustva, kad je zaprepastio posmatrače pobedom na predsedničkim izborima pre godinu dana. Ken Kacman, iranski analitičar u ne-stranačkoj Kongresnoj istraživačkoj službi, kaže da je Hatemi preduzimao daleko obazriviji pristup nuklearnom pitanju no Ahmadinedžad.\n”Strategija pod Hatamijevom vladom je bila ne dozvoliti da nam uvedu sankcije, ne dozvoliti da budemo izolovani, čak ako to znači da nuklearni program napreduje veoma sporo ili čak ne napreduje uopšte. Sada se taktika sasvim promenila. U osnovi, sadašnja strategija Irana je da njihov nuklearni program napreduje, uz nadanje da će izbeći veće kazne. Medjutim, primarni cilj je sada zabeležiti napredak na tehnološkom planu i ne zamrznuti taj program. To je razlika u taktici od kako je Ahmadinedžad došao na vlast.“\nU medjunarodnoj zajednici rasprostranjeno je uverenje da Iran nastoji da proizvede nuklearno oružje. Iran to demantuje i kaže da jednostavno koristi svoje pravo da proizvede nuklearnu energiju u mirnodopske svrhe. Sjedinjene Države su takodje zauzele novi pristup kad su ponudile da skupa sa Evropom povedu dijalog sa Iranom o tom pitanju, ali samo ako Teheran prvo zamrzne nedavno obnovljeni proces obogaćivanja uranijuma. Iran ističe da neće prihvatiti preduslove za razgovore. Medjutim, analitičari kažu da je iranski stav još nedorečen pa se mogućnost obnavljanja razgovora ne može isključiti. Administracija predsednika Buša sada kaže da drži sve opcije otvorenim, što obuhvata i mogućnost vojne akcije protiv Irana. Mada je takva akcija još uvek daleko, Ken Katzman kaže da iransko rukovodstvo razmišlja o toj mogućnosti koliko god da je malo verovatna.\n”Teheran nije tako uplašen od američkog napada na nuklearne objekte Irana, koliko je, verujem, uplašen od američkog napada na konvencionalne ciljeve. Ukoliko se to desi i Iran ne bude više zalivska i kaspijska sila, bio bi nesposoban da se brani, imao nuklearno oružje ili ne. Mislim da je Teheran nervozan zbog te ideje.“\nUkoliko Iran zbilja nastoji da proizvede nuklearno oružje, procene o tome kada bi mogao da dostigne taj cilj variraju od četiri do čak deset godina.


UO UIO bez dogovora o raspodjeli sredstava od cestarina - Akta.ba\n22.05.2018. 07:39 / Izvor: Fena\nUpravni odbor Uprave za indirektno oporezivanje (UIO) BiH nije usvojio odluku o raspodjeli prihoda od cestarina za izgradnju autocesta nakon što su 1. februara stupile na snagu izmjena i dopuna seta zakona koji se odnose na trošarine.\nS obzirom na to da nije postignuta saglasnost, jer nije bilo konsenzusa ministara finansija ni o jednom od tri ponuđena prijedloga o raspodjeli od cestarina, prikupljena sredstva će do daljnjeg biti na posebnom podračunu Centralne banke BiH, saopćeno je iz Ministarstvo finansija i trezora BiH.\nUO UIO nije usvojio odluke o poravnanju iz prethodnih godina, kao ni koeficijente o privremenom poravnanju za razdoblje april – juni ove godine.\nČlanovi UIO razmatrali su danas informaciju o stanju u vezi s izvršenjem presude Suda BiH u korist Republike Srpske po kojoj je Uprava dužna da isplati 15 miliona KM zbog nepostojanja odluka o poravnanjima u 2009. i 2010. godini, ali nije utvrđen način rješavanja ovog problema niti je prihvaćen ijedan prijedlog koji je dostavljen iz Uprave.\nRazmatrajući realizaciju zaključaka, istaknuto je da se zadužuje Uprava da provede sve zaključke koje do sada nije provela i obavijesti UO o onim zaključcima koje nije moguće provesti kako bi bili korigovani, navodi se u saopćenju.


Miloš Božović iz Cetinja uhapšen je na osnovu međunarodne Interpolove potjernice raspisane za krivično djelo ubistvo\nU Banjoj Luci su jučer uhapšeni Miloš Božović, pripadnik škaljarskog klana i pripadnik MUP-a Republike Srpske. Hapšenje su izveli službenici Uprave za organizovani i teški kriminalitet u saradnji sa pripadnicima Žandarmerije, potvrđeno je za ATV.\nMiloš Božović iz Cetinja uhapšen je na osnovu međunarodne Interpolove potjernice raspisane za krivično djelo ubistvo. Policijski inspektor Mladen Milovanović je uhapšen zbog postojanja osnova sumnje da je kao policijski službenik MUP-a Republike Srpske učinio krivično djelo “pomoć počiniocu poslije izvršenog krivičnog djela.\n“Policijski službenici su izvršili pretres lokacija koje koriste lica lišena slobode i tom prilikom u stanu Miloša Božovića pronađen je pištolj glok sa izbrušenim serijskim brojem i pripadajućim okvirom i municijom, tri pancira, mobilni telefon, novac, SIM kartica, laptop, kao i drugi predmeti koji mogu poslužiti u istrazi. U stanu koje koristi Mladen Milovanović pronađeni su i oduzeti predmeti koji se mogu dovesti u vezu sa izvršenjem krivičnog djela”, saopštili su iz MUP-a.\nU daljim aktivnostima sinoć su na području Banjaluke lišena slobode još dva policijska službenika MUP-a Republike Srpske lice P.V. i G.R.\n“Sva lica će biti saslušana u svojstvu osumnjičenih i pod nadzorom nadležnih tušilaštava, a protiv istih će biti dostavljeni odgovarajući izvještaji. Sva tri policijska službenika biće suspendovana”, saopštili su iz MUP-a.\nKako ATV nezvanično saznaje, uhapšeni Božović se krio u kući koja je u vlasništvu Petra Dukića, odranije poznatog policiji.\n#banja luka#hapšenje#u fokusu\nTijelo četvorogodišnjeg djeteta pronađeno u automobilu\nPolicija o pucnjavi u kojoj je povrijeđen Stanić: To je problem koji traje godinama